qundao/data-zh-poetry huggingface dataset:
西屏诗二首为馆人叶直夫赋直夫卜居宣武坊北门对西山以西屏自号也·其一
作者：李舜臣
朝代：明

结宇虽城市，为屏乃翠微。隔篱纷可望，叠嶂远相依。雨后烟霞出，天边雁鹜飞。一尊时对酌，潇洒似君稀。
西屏诗二首为馆人叶直夫赋直夫卜居宣武坊北门对西山以西屏自号也·其二
作者：李舜臣
朝代：明

胜绝城西路，昨来始一过。山空泉自响，湖迥芰应多。望极凭云阁，寻幽到石窝。早知为地主，好与共鸣珂。
观澜阁
作者：李舜臣
朝代：明

天地见彭蠡，清浅杂烟浮。忽讶城隅望，苍茫海上秋。长风驱远水，落日走神虬。骇浪时能似，银山碎十洲。
读书台在双剑峰下南唐李煜读书处也
作者：李舜臣
朝代：明

后主尝是游，幽岩既为寺。书台俯石门，綵阁兼山赐。双剑削天端，千秋犹霸意。苍茫谷口来，徙倚江南思。
谒先墓归途作
作者：李舜臣
朝代：明

潜寐忽已久，神游竟不还。目存犹髣髴，血继更潺湲。雨后花饶笑，春深鸟自闲。嗟吾亦多罪，天也独投艰。
谒文山公祠道中作
作者：李舜臣
朝代：明

在远日多思，钦贤夜忘寐。缘与簿书辞，况复郊原遂。野旷宜风生，山深似云戏。临流缨欲濯，出谷衣全翠。顾兹难久留，拘迫惭为吏。
贡院桂花
作者：李舜臣
朝代：明

秋风凋众叶，桂树晚应开。几日空深院，清香伴碧苔。拂衣人共觉，移席雁初回。念独能为客，看花是再来。
贡院池上
作者：李舜臣
朝代：明

江城此地独知名，试共寻幽处处行。选得松根千树合，移来水面各言清。娟娟隔径明丹实，袅袅当波出翠茎。未便观鱼好垂钓，从渠窥客去来轻。
费钟石侍郎宅宴集用联句韵奉酬一首
作者：李舜臣
朝代：明

敢拟文星聚此宵，春来冠盖忝相招。不妨四坐随佳会，实托群公在本朝。华烛光中清漏滴，玉箫声外綵云飘。新诗字字归能咏，曾比鸣球尽可敲。
赠别内兄伯雨
作者：李舜臣
朝代：明

朔风一何劲，飘然江上吹。江南一夜梅花发，积雪朝看亦满墀。雪色梅花两相映，都门无处无芳径。一尊携酒远来此，望里青山道傍水。与君同生渤海域，君家淄南我淄北。少年弄笔竞为文，一日称名俱可识。遭时吾忝尚书郎，已复君称宰邑良。功能不独明廷最，公等今扶汉道昌。赫赫留朝六补阙，从此官论青锁月。四海流传贾谊书，千秋如未欧阳没。而我迂愚世所嗔，纷纷情态后来新。不能东耕避贤者，空复南冠学事人。蓬鬓沙颜谁复怜，遥山瘴水昨来旋。东城并马是何日，南国啼莺二月天。杨柳青青大江涘，江流浩浩思归子。君行过阙觐衣裳，吾继还乡问桑梓。云里长松碧石枝，朝来满树绿萝丝。丝萝讵拟今如是，天马由来众不知。犹及观涛八月回，况复登高九日杯。黄花入手便芳馥，清江照人无尘埃。儒宫旧在鸡鸣麓，谏垣能枉鹿头毂。无数名山许共行，不时绿酒欢方逐。谓来相逢得相守，岐路惊人又分手。客中孤游空我情，海上殊观尽君有。宾还宴罢东将去，此际看君空百虑。过鸟交啼把袂前，归云故绕翻旌处。男儿所至要名成，不须别泪纷纷倾。煌煌为良二千石，台鼎他年在此行。
赠别高子业
作者：李舜臣
朝代：明

今上始龙飞，中兴如日旭。文物何休明，忠贤尽来复。殊方献白环，嘉气瞻黄屋。生逢泰阶平，偶窃南宫录。君时独少年，为众所属目。翰墨已纵横，威仪亦肃穆。手自握兰荪，犹似钦余馥。因弹贡公冠，果枉山涛牍。九万拟层霄，随君忽遐■。晨趋建章班，夕散司衡局。明时重交游，暇日相徵逐。欢言讵足珍，意气乃多淑。上欲窥鸿濛，直溯羲皇朴。其次称诗书，颇惭马迁独。作赋准班扬，舒词迈阮陆。遥遥十载心，悠悠久未副。分手自曩兹，开颜亦昨倏。微志不及申，薄游遂再辱。何知此为别，去住俱迫促。惟有慰相离，荣名能自勖。
赠徐章甫大理
作者：李舜臣
朝代：明

明时廷尉选，佳胜复留都。湖水清官舍，山城入画图。平反三岁在，幽赏四时俱。不见歌为政，人今满路衢。
赠黄时庸
作者：李舜臣
朝代：明

海岱惟吾土，生才每不群。承明今谒帝，意气始知君。叔度陂千顷，箫韶奏九闻。仍看作者志，直欲继斯文。阙下初心醉，堂中共目成。映尊梅未尽，承步草新生。白雪听歌郢，甘泉见赋京。吾承骚雅后，何限慰交情。
赠黄时庸·其一
作者：李舜臣
朝代：明

海岱惟吾土，生才每不群。承明今谒帝，意气始知君。叔度陂千顷，箫韶奏九闻。仍看作者志，直欲继斯文。
赠黄时庸·其二
作者：李舜臣
朝代：明

阙下初心醉，堂中共目成。映尊梅未尽，承步草新生。白雪听歌郢，甘泉见赋京。吾承骚雅后，何限慰交情。
过别内兄
作者：李舜臣
朝代：明

落日凤城头，微风鼓角流。御沟寒水咽，清禁紫烟浮。剖竹为名郡，横金作远游。平生轻外虑，不免别君愁。
过友人郊园
作者：李舜臣
朝代：明

暇日薄言出，郊园到薜萝。为将芳树歇，亦是别君多。即槛看红药，开尊面绿荷。晚来烟径上，率尔遂长歌。
近郊宴集值雨
作者：李舜臣
朝代：明

出谷旌旗转，缘江鼓吹来。异方多胜览，春色复相催。野旷风生竹，山青雨映梅。惜无今夜月，留酌踏烟回。
进贤晓发
作者：李舜臣
朝代：明

道路北风发，飘飖吹我行。他乡换双鬓，残岁转孤旌。夜雨草根活，晨晖山色明。经过从候吏，杂树识方名。
送丁德卿出守抚州
作者：李舜臣
朝代：明

康乐临川日，江山属壮游。羡君今出守，于此复鸣驺。地以红泉胜，亭馀碧涧幽。遥知词赋手，千载揖风流。
送伦彦式祭酒奉其太夫人归养南海
作者：李舜臣
朝代：明

君著老莱衣，非欢昼锦归。师筵新礼乐，帝幄旧恩晖。路入黄花满，樯随彩雾飞。三年高义在，复尔恋依依。
送傅光禄朝晋赴京
作者：李舜臣
朝代：明

都门清雅古来名，复此微官托俊英。南陌联镳常日得，西郊别袂片时轻。春帆处处江花落，寒食朝朝山雨生。无限垂杨堪系缆，临流且为一尊倾。
送傅御史归省
作者：李舜臣
朝代：明

江汉滔滔制节繁，榴花五月映归轩。身边凤字供亲寿，阶下骢鞍荷主恩。杖屦旧称君子德，诗书今并母仪论。东南若到称觞日，定有葱烟上里门。
送内兄伯雨出守松江
作者：李舜臣
朝代：明

海上分符日，城隅立马时。昨来何自意，早到使人悲。雨雪征途满，春风到郡吹。惟应大江去，浩荡寄相思。
送刘叔正出守永平
作者：李舜臣
朝代：明

南国接芬芳，忻闻荐省郎。君行名已晚，此别路何长。马首指沧海，渔阳即故疆。异时儒术理，为郡有辉光。
送同年张助教赴刑部主事
作者：李舜臣
朝代：明

同榜十年馀，君才世所须。遭逢多不贱，辛苦独为儒。画舫乘春去，金门待漏趋。分曹荷明主，从此借云衢。
送吴文济入闽
作者：李舜臣
朝代：明

行色将南指，君恩向阙辞。拂霜蓬且转，明日酒难持。去国能无惜，分襟复在兹。直须春草遍，始是解装时。
送孙京兆致仕归慈溪
作者：李舜臣
朝代：明

城郭顿生姿，金陵坐镇时。致身时辈许，乞疾主恩推。人老攀江上，山林卧海涯。祗应五色诏，名德复娄师。
送崔懋言赴顺庆太守
作者：李舜臣
朝代：明

雪落朔风凄，寒光逼马嘶。征途天共远，到日草方萋。春色行花县，烟波下篆溪。无为叹非土，遥逐夜猿啼。
送张子阳太常赴京
作者：李舜臣
朝代：明

今皇经术理，侍从复君才。宇内名谁敌，南中召独回。江云随五色，夜宿接三台。应忆金陵别，秋风鸿雁来。
送徐枫冈中丞赴蓟
作者：李舜臣
朝代：明

中丞今塞上，开府作藩维。况复神州在，应劳圣主知。山河千古壮，气象八陵滋。长策当何定，威名仰昔时。
送曹给事出守宁国
作者：李舜臣
朝代：明

岁月金门路，叨陪上履綦。君多补衮意，吾送剖符时。南国股肱郡，西川玉雪姿。敬亭今胜绝，应待有新诗。
送曹给事赴京
作者：李舜臣
朝代：明

谏议官应重，看君此一时。书因规社上，名始赋台知。过阙春将晚，扬帆雨乍随。江流亦东去，怀主共如斯。
送曾给事赴京
作者：李舜臣
朝代：明

金陵望京色，只在五云边。侧席君王待，南司讽议贤。才兼堪世用，书奏使人传。酒罢欲分手，羡君行若仙。
送李子西出按宣大
作者：李舜臣
朝代：明

拂晓动危旌，严垂指北平。烽烟还未靖，骢马故遄征。二镇雄天邑，千山亘石城。直劳前箸借，已夺右贤精。万里长城险，三秋太白明。雁关天上启，狐岭雪中行。斧钺垂寒色，钲鼙壮朔声。要令沙漠外，遥惮汉贤名。清边知有志，慷慨赴戎行。沙碛行荒塞，风云控朔方。角弓弯汉月，铁骑猎边霜。万里狼烽靖，归来凯奏长。塞草郁何丰，边尘望不穷。龙沙连海上，鸟道入云中。悬斧三军肃，扬旌六郡雄。伫闻飞檄至，他日幕南空。
送李子西出按宣大·其一
作者：李舜臣
朝代：明

拂晓动危旌，严垂指北平。烽烟还未靖，骢马故遄征。二镇雄天邑，千山亘石城。直劳前箸借，已夺右贤精。
送李子西出按宣大·其三
作者：李舜臣
朝代：明

清边知有志，慷慨赴戎行。沙碛行荒塞，风云控朔方。角弓弯汉月，铁骑猎边霜。万里狼烽靖，归来凯奏长。
送李子西出按宣大·其二
作者：李舜臣
朝代：明

万里长城险，三秋太白明。雁关天上启，狐岭雪中行。斧钺垂寒色，钲鼙壮朔声。要令沙漠外，遥惮汉贤名。
送李子西出按宣大·其四
作者：李舜臣
朝代：明

塞草郁何丰，边尘望不穷。龙沙连海上，鸟道入云中。悬斧三军肃，扬旌六郡雄。伫闻飞檄至，他日幕南空。
送李涔涯尚书赴京
作者：李舜臣
朝代：明

敕使召还都，争言新命殊。三朝皆报主，六典复司徒。旧德今谁在，皇心古帝俱。最应边饷赖，西北壮规模。
送欧石江少宰
作者：李舜臣
朝代：明

为赴司衡召，应闻开府贤。歌声方陜日，启事藉山年。才大今能用，书成世已传。从兹云路阔，豪俊入翩翩。
送江京兆景熙赴京
作者：李舜臣
朝代：明

赫赫都门坐镇来，三年为政不凡才。能令江上风涛郁，复道人间夜户开。绕郭青山常带雨，经春芳树早生梅。扬帆又送朝天去，待报明廷宠玺回。
送湛甘泉尚书赴京
作者：李舜臣
朝代：明

海内称耆旧，公名满缙绅。遭时佐明主，几岁托邦人。镇俗山河壮，移官省阁新。平生经济在，诣阙待亲陈。
送潘鹅峰侍郎改官兵部
作者：李舜臣
朝代：明

清朝司马贵，选授必人英。已佐金陵久，还徵采鹢行。殊方知姓字，前席待光荣。公到多筹画，边尘岂复惊。
送王念觉出守卫辉王旧给事
作者：李舜臣
朝代：明

曩君报主志，慷慨即南车。到处为良吏，明廷有谏书。潮平江路阔，沙净日光虚。早逐春风去，中州领郡初。
送秦凤山尚书致仕归无锡
作者：李舜臣
朝代：明

如闻珍重疏閒情，为遣安车遂晚荣。海上青山归旧隐，篱边黄菊待遄征。衣冠愿谢明时事，功德长垂君子名。无限观人多下泪，追攀不复驻高旌。
送苏一峰侍郎献绩如京苏旧铨司
作者：李舜臣
朝代：明

日色覆平津，年光催别晨。江帆今送客，水镜旧为人。城阙融残雪，山河入早春。寄言花共柳，好作道途新。
送许亨甫以其父大司徒公命省其祖母
作者：李舜臣
朝代：明

爱子窥颜色，趋庭问所思。望中云共远，阶下草方滋。晓日明金骑，春风吹绿枝。还闻临别去，遥附万年卮。
送费钟石侍郎上绩如京
作者：李舜臣
朝代：明

遥将三岁绩，北阙上龙墀。宰府古来贵，斯文今在兹。衣冠匡世俗，勋德满京师。正值梅花发，清芬荐别卮。
送钱桐溪司徒赴京
作者：李舜臣
朝代：明

不独称佳丽，河山王气存。司徒分国计，端笏俨都门。宇内勋名满，江南制节繁。谁能公可荐，密勿切朝昏。
送钱给事出守袁州钱旧南昌推官
作者：李舜臣
朝代：明

载笔洪州日月迁，至今歌颂四明贤。乙明自悔春田讼，伯起如多夜馈还。锁闼移官仍楚俗，褰帷行县亦章边。道途若问新为守，应有人传佐郡年。
送闻石塘太宰赴京
作者：李舜臣
朝代：明

山水浙东去，声华共若斯。高贤希世出，明主俾衡持。风俗归淳后，春廷上绩时。人今公尽望，留佐衮衣垂。
送闻石塘尚书赴京
作者：李舜臣
朝代：明

下榻长安彼一时，复从南土奉光仪。怜才近世难公似，论德中朝亦我师。山郭欲销残暑气，江帆只待好风吹。惟应去后遥相望，夜夜台阶紫极垂。
送陆副使罢归吴江
作者：李舜臣
朝代：明

吴下能文者，明时复陆机。偶逢章水上，已拂早春衣。啼鸟晴相和，归云晚竞飞。倾都人正惜，君去掩山扉。
送陈介泉中丞赴河西
作者：李舜臣
朝代：明

张掖国西门，中丞山甫论。从天下节钺，绝塞驻戎轩。蛮赋千邦入，威名万里存。空传汉出使，此路去河源。
送陈给事中赴湖广参议
作者：李舜臣
朝代：明

秋高凭远色，为送武昌行。画省名原重，参藩位不轻。江楼千里目，湘竹四时情。试发郢中倡，应希和者声。
送陈给事赴京陈绍兴人
作者：李舜臣
朝代：明

明时台谏道俱申，琐闼留朝讽议臣。补衮宣年多志意，探书禹穴旧经纶。江城日出青山合，海路云生采鹢新。共送晨风来祖席，依依应恋玉为人。
送陈都御史致仕陈苏州人赣州巡抚
作者：李舜臣
朝代：明

记曾颜色望青霄，此地逢迎斧钺飘。下邑祗传安石在，南中空惜去旌摇。云连浦树明秋野，水浸江沙落早潮。他日虎丘问耆旧，清时龙德独逍遥。求贤诏许尚岩阿，今复东还且奈何。终属陶潜三径有，真嫌刘宠一钱多。江间绿水明心曲，海上青山著鬓皤。处处秋兰犹自好，扁舟采揽足经过。几人勋德在明时，南纪公来偶视师。谁使中军生气色，独筹前箸卧旌麾。岘山有泪堪常堕，章水无情任所之。辽海只今忧未浅，不当还出佐支离。
送陈都御史致仕陈苏州人赣州巡抚·其一
作者：李舜臣
朝代：明

记曾颜色望青霄，此地逢迎斧钺飘。下邑祗传安石在，南中空惜去旌摇。云连浦树明秋野，水浸江沙落早潮。他日虎丘问耆旧，清时龙德独逍遥。
送陈都御史致仕陈苏州人赣州巡抚·其三
作者：李舜臣
朝代：明

几人勋德在明时，南纪公来偶视师。谁使中军生气色，独筹前箸卧旌麾。岘山有泪堪常堕，章水无情任所之。辽海只今忧未浅，不当还出佐支离。
送陈都御史致仕陈苏州人赣州巡抚·其二
作者：李舜臣
朝代：明

求贤诏许尚岩阿，今复东还且奈何。终属陶潜三径有，真嫌刘宠一钱多。江间绿水明心曲，海上青山著鬓皤。处处秋兰犹自好，扁舟采揽足经过。
通惠河
作者：李舜臣
朝代：明

碧水澹晴空，桃花夹岸红。溪流坰畔合，城阙渡头雄。浩荡来何极，苍茫逝不穷。应从御沟去，长绕凤皇宫。
郊别内兄
作者：李舜臣
朝代：明

青山看欲断，紫陌去何长。日气摇寒水，风声送晚凉。金陵龙虎势，宝剑斗牛光。独有临分袂，仆夫亦感伤。
郊坛候驾
作者：李舜臣
朝代：明

金扉启禁垣，火树照平原。警跸鸣空下，旌旗夹路翻。一龙蹡日驭，百兽舞云门。岁岁甘泉上，瞻迎万乘尊。
酒醒
作者：李舜臣
朝代：明

何限摧心事，常因醉里轻。扳欢随近舍，纵饮托同声。尚忆凭人入，应多宿鸟惊。沉昏知可戒，稳卧偶吾情。
酬何广文惠鹅
作者：李舜臣
朝代：明

科头晨未梳，报有山阴使。不及书黄庭，叨承余自愧。
酬李伯华寄书
作者：李舜臣
朝代：明

忽惊平楚万山秋，稍喜行台此地优。白石青松逢处是，危亭曲阁坐来幽。一春种药供多病，方寸忘机减独愁。能枉遥书霄汉上，相从同作豫章游。
金陵遇冯子和旧同吏部
作者：李舜臣
朝代：明

山城初上日，鞍马落前墀。宛似清朝罢，叨陪宰府时。浮云如世事，流水只君思。五岳惟当去，看余鬓欲丝。
问答
作者：李舜臣
朝代：明

吾有沧州兴，兼闻贝锦诗。秋风轻棹发，期月省郎辞。夜织看星转，春耕候雨施。何如群智里，忧苦意长疲。忆在东山日，看君智似高。顷缘趋召至，应为念归劳。稼穑闻尝学，桑麻手所操。由来玄豹质，多在雾中韬。
问答·其一
作者：李舜臣
朝代：明

吾有沧州兴，兼闻贝锦诗。秋风轻棹发，期月省郎辞。夜织看星转，春耕候雨施。何如群智里，忧苦意长疲。
问答·其二
作者：李舜臣
朝代：明

忆在东山日，看君智似高。顷缘趋召至，应为念归劳。稼穑闻尝学，桑麻手所操。由来玄豹质，多在雾中韬。
闻言
作者：李舜臣
朝代：明

岂是蛾眉者，时闻谣诼諠。从来多不免，如我复何言。冠盖惭新识，渔樵悔故村。东南如假翼，归路一朝翻。
闻言简高子业
作者：李舜臣
朝代：明
体裁：古风

白日丽层空，鹓雏逝有适。饥鸢啄其下，区区虞见迫。腐鼠岂其珍，徒尔声相吓。人生有定姿，宁与浮名易。亦有灌园人，三公弃如掷。寸心苟不察，殷忧复何益。
闻言简高子业
作者：李舜臣
朝代：明

白日丽层空，鹓雏逝有适。饥鸢啄其下，区区虞见迫。腐鼠岂其珍，徒尔声相嚇。人生有定姿，宁与浮名易。亦有灌园人，三公弃如掷。寸心苟不察，殷忧复何益。
阅武
作者：李舜臣
朝代：明

晨烟万突杂郊氛，遥逐肩舆阅一军。云薄寒城旌外涌，江鸣远树坐中闻。人多猿臂堪擒敌，马或龙媒乍不群。归路徐看衰柳色，似缘钲鼓片时欣。
阙左候朝
作者：李舜臣
朝代：明

清光想玉旒，曙色望瀛洲。鹏海蒸霞出，龙池入月游。南熏荣绿树，北斗挂丹楼。顾忝金门籍，朝朝此薄留。
阻雨新店有怀仁夫
作者：李舜臣
朝代：明

宿雨淹归骑，终朝在远岑。阁中山木落，门外海云深。无复为吾适，况当怀所钦。应怜洋水上，何处托孤吟。
除夕
作者：李舜臣
朝代：明

悲今情已摧，怀往中弥逆。忧来信无方，悽然忽不怿。拟粲七哀兼，方衡四愁剧。攒念犹在兹，何以言除夕。
陪在滕王阁饯客
作者：李舜臣
朝代：明

共追使节到潺湲，为复登楼在别筵。近槛不胜游子意，当杯祗觉众人贤。秋风磬折终谁是，竟日笙歌亦自妍。正忆陶潜初便去，那曾束带小儿前。
雨
作者：李舜臣
朝代：明

南中一雨动成霖，湖上春云几日阴。似妒花开能烂漫，全滋竹色使萧森。阶寒水濯繁苔出，地僻烟封省树深。异域应常怜病骨，兹晨聊得散幽襟。
雨
作者：李舜臣
朝代：明

薄午炎蒸极，忻看雨足垂。似添池草绿，应洒陌尘缁。吏道聊乘暇，幽襟复在兹。因思故里日，耕稼候东菑。
雨夜
作者：李舜臣
朝代：明

八月风露清，雨落犹如注。浃旬今不休，无乃神龙怒。衾裯早已寒，蹉跎未能去。弃置自千秋，人生贵有素。纷纷轻薄儿，莫以贤豪故。
雨夜
作者：李舜臣
朝代：明

雨气侵帘入，风声托树长。片云能掩月，星宿此俱藏。
雨晴
作者：李舜臣
朝代：明

宿雨霁丹晖，高天出翠微。花如新濯锦，草似偶含玑。残雾凭楼宿，轻霞度阙飞。莺歌应满树，兰气渐通扉。
题陈司封荣寿瞻思卷
作者：李舜臣
朝代：明

浙水吴山产独奇，为郎宰府众人推。皇恩并录三迁日，爱子忻承七帙时。阁上龙章多气色，尊前象服有威仪。还闻常为称觞罢，永痛游仙更一悲。
风阻涉湖复指进贤
作者：李舜臣
朝代：明

始拟残年棹，如闻震泽平。轻帆虚水色，揽辔复山行。出郭风扶毂，穿林雾濯缨。不辞遥役去，霖潦此纵横。
饮李氏村同程伯书使君乘月踏雪联舆而还
作者：李舜臣
朝代：明

路出金波外，车驱素雪间。清光两相映，乘兴偶俱还。野入银为坞，星涵玉作山。褰帷三十里，独喜净尘颜。
饮赵佥子玉别署
作者：李舜臣
朝代：明

缘陪众君子，飞盖偶能来。暝色稀人吏，高堂命酒杯。月明花露泫，秋晚竹风回。无限相逢意，羁愁为一开。
饮酒
作者：李舜臣
朝代：明

终朝静无事，颇赖酒尊浓。醉里愁能薄，归来兴不空。深杯从妇劝，频顾觉儿聪。怪底陶彭泽，田多种秫功。贫家何所有，浊酒在床头。手辄禁寒漉，身应为晚谋。村中单骑入，灯下数行休。赖得醺然卧，区区谁复求。
饮酒·其一
作者：李舜臣
朝代：明

终朝静无事，颇赖酒尊浓。醉里愁能薄，归来兴不空。深杯从妇劝，频顾觉儿聪。怪底陶彭泽，田多种秫功。
饮酒·其二
作者：李舜臣
朝代：明

贫家何所有，浊酒在床头。手辄禁寒漉，身应为晚谋。村中单骑入，灯下数行休。赖得醺然卧，区区谁复求。
饯别内兄伯雨
作者：李舜臣
朝代：明

明经有未遇，四十已专城。岂不荣名羡，终多怅别情。山桥冰欲合，官舍雨常鸣。赖有前庭竹，能如舅氏清。
首夏园中
作者：李舜臣
朝代：明

独坐东园里，仍耽首夏时。乍将书自曝，微悦鸟还窥。烂漫仙人实，芳菲大谷枝。愿希高尚者，从此学栖迟。
马上偶然作
作者：李舜臣
朝代：明

秋风鼓大荒，万里长空来。忽然被群木，瑟瑟鸣声哀。黄叶日夜落，蕙草庭中摧。鸿雁号云中，蓬转何时回。顾惟仕京邑，二载兹徘徊。时哉岂所适，拙薄成嫌猜。常恐夙昔意，零落随浮埃。不洁一以蒙，西子犹堪哀。胡为复南陌，追逐相喧豗。
马坡村赠旧馆人
作者：李舜臣
朝代：明

数载今重到，还非驷马来。主人年鬓改，游子客程催。鸡黍欢清夜，阶除落故槐。明秋随朔雁，迟我复能回。
验封署芍药独不开花
作者：李舜臣
朝代：明

群芳时欲歇，惜此独荒凉。自昔名元美，当春意故藏。无人知艳色，何事吝清香。翻被东园树，因风笑尔狂。
鸡鸣山望玄武湖
作者：李舜臣
朝代：明

金陵天下险，兹山在北门。凭高览八极，夕阳满平原。杂花落岩树，大江正东奔。馀流注为泽，春水何其繁。洲岛列相望，凫鹭鸣相喧。波光静可鉴，照影群山翻。千年寄歌舞，百里滋兰荪。时时出云雾，长添王气存。
五夜词
作者：李良柱
朝代：明

白鹭黄龙转吐奇，金凫银燕逐参差。芙蓉别殿轻烟散，知是蓬瀛不夜时。燕玉轻盈未破瓜，当筵一舞艳如霞。缠头掷出三千锦，知是风流汉戚家。微雪初销绮陌尘，河桥月色净如银。踏歌声逐香风远，多少遗钿堕翠人。五陵公子竞豪华，桃李秾妆出绛纱。犹恨春宵难置闰，高烧银烛照琵琶。
五夜词·其一
作者：李良柱
朝代：明

白鹭黄龙转吐奇，金凫银燕逐参差。芙蓉别殿轻烟散，知是蓬瀛不夜时。
五夜词·其三
作者：李良柱
朝代：明

微雪初销绮陌尘，河桥月色净如银。踏歌声逐香风远，多少遗钿堕翠人。
五夜词·其二
作者：李良柱
朝代：明

燕玉轻盈未破瓜，当筵一舞艳如霞。缠头掷出三千锦，知是风流汉戚家。
五夜词·其四
作者：李良柱
朝代：明

五陵公子竞豪华，桃李秾妆出绛纱。犹恨春宵难置闰，高烧银烛照琵琶。
人日登大观楼
作者：李良柱
朝代：明

春晴惟七日，登眺兴应饶。残白留梅萼，新青到柳条。水光侵绮席，楼势逼丹霄。正好寻诗景，重来不费招。
将乐壬午元旦午梦
作者：李良柱
朝代：明

恋阙嵩呼使礼成，五云偏向蓟门明。先春柏叶深深把，送腊梅花片片清。生杀恐归蕉鹿幻，驰驱都付雪鸿情。惊回一枕三华梦，已遍江南万里程。
春祀歌
作者：李良柱
朝代：明

都人倾耳候朝钟，争看乘舆出九重。云拥翠华时五色，始知天子是真龙。羽林十万领金貂，日月旂常出绛霄。扈从侍臣齐上马，君王亲驭玉逍遥。
春祀歌·其一
作者：李良柱
朝代：明

都人倾耳候朝钟，争看乘舆出九重。云拥翠华时五色，始知天子是真龙。
春祀歌·其二
作者：李良柱
朝代：明

羽林十万领金貂，日月旂常出绛霄。扈从侍臣齐上马，君王亲驭玉逍遥。
灯夕同王宪副周比部话别
作者：李良柱
朝代：明

谈天誇碣石，放夜喜新丰。贳酒来冬白，传柑荐海红。滇池看去马，桂管有征鸿。云省周郎远，深杯话未终。
王台道中
作者：李良柱
朝代：明

路转三华雪正残，春回旭日照林峦。刀耕叠巘悬飞溜，水碓孤村据要滩。天外七台千丈峭，人间万网一时宽。皇华满目催行色，时向延津把剑看。
省中齐夕同司马年兄咏雪
作者：李良柱
朝代：明

画省森沉静柏乌，欲谈翻觉解围无。五轮沙漏传银箭，六出天花点玉壶。倦去且看司马赋，渴来想入步兵厨。悬知后夜升中际，历历榆光片月孤。
秋日卢方伯六合楼宴集
作者：李良柱
朝代：明

仙人元自爱楼居，缥缈雕甍倚太虚。袅袅千丝陶令柳，辉辉万轴邺侯书。樽前雅量难高下，天外浮云任卷舒。紫蟹黄鲈都入馔，相逢谁谓食无鱼。
署中苦雨留李太守
作者：李良柱
朝代：明

海立鼋鼍出，同云六月寒。蚁封何日启，鹳井不时看。五马冲泥至，双尊把袂欢。雨工亦太横，行路总嗟难。
花朝曲
作者：李良柱
朝代：明

被郊芳草正萋萋，斗酒双柑到处携。二曲乱嘶红叱拨，九衢争唱白铜鍉。日射金茎露未乾，禁城红紫万人看。衍波倘得蒲生纸，好为宫中赋晓寒。攀折柔条酒尽倾，风流张绪少年情。饶他白堕春醪绿，且让黄封内酝清。十里香风散晓霞，长安终日斗繁华。妆台声价猩猩晕，金屋风流步步花。玉塞朝朝有雁归，羽书应不到金微。葡萄酒熟銮奴醉，苜蓿花开苑马肥。燕市青青十二楼，曲尘丝里万条柔。楚宫宝袜黄金缕，齐楚莲花白玉钩。虾蟆陵下酒家胡，六博争雄尽日呼。不惜鹔鹴随意解，知他还似长卿无。紫陌啼莺穿弱柳，玉河流水带残冰。飞花尽逐游人散，衣马轻肥自五陵。
花朝曲·其一
作者：李良柱
朝代：明

被郊芳草正萋萋，斗酒双柑到处携。二曲乱嘶红叱拨，九衢争唱白铜鍉。
花朝曲·其七
作者：李良柱
朝代：明

虾蟆陵下酒家胡，六博争雄尽日呼。不惜鹔鹴随意解，知他还似长卿无。
花朝曲·其三
作者：李良柱
朝代：明

攀折柔条酒尽倾，风流张绪少年情。饶他白堕春醪绿，且让黄封内酝清。
花朝曲·其二
作者：李良柱
朝代：明

日射金茎露未乾，禁城红紫万人看。衍波倘得蒲生纸，好为宫中赋晓寒。
花朝曲·其五
作者：李良柱
朝代：明

玉塞朝朝有雁归，羽书应不到金微。葡萄酒熟銮奴醉，苜蓿花开苑马肥。
花朝曲·其八
作者：李良柱
朝代：明

紫陌啼莺穿弱柳，玉河流水带残冰。飞花尽逐游人散，衣马轻肥自五陵。
花朝曲·其六
作者：李良柱
朝代：明

燕市青青十二楼，曲尘丝里万条柔。楚宫宝袜黄金缕，齐楚莲花白玉钩。
花朝曲·其四
作者：李良柱
朝代：明

十里香风散晓霞，长安终日斗繁华。妆台声价猩猩晕，金屋风流步步花。
赠陆山人时馆临淮侯宅
作者：李良柱
朝代：明

底事长安慰索居，莲花池里醉屠苏。龙门此日登元礼，狗监何时荐子虚。江上久知成隐鹄，尊前谁叹食无鱼。五陵结客风流远，应是多回长者车。
送李户曹还金陵兼报最
作者：李良柱
朝代：明

把酒听金缕，扬帆指石头。天空低远树，海阔隐孤舟。恋阙丹心壮，浮淮白雪优。秣陵明月夜，应亦念同游。一片关河月，能牵万里情。黄花开酒色，白雁送秋声。报政司农最，含香汉署荣。淮扬愁苦状，早得幸承明。
送李户曹还金陵兼报最·其一
作者：李良柱
朝代：明

把酒听金缕，扬帆指石头。天空低远树，海阔隐孤舟。恋阙丹心壮，浮淮白雪优。秣陵明月夜，应亦念同游。
送李户曹还金陵兼报最·其二
作者：李良柱
朝代：明

一片关河月，能牵万里情。黄花开酒色，白雁送秋声。报政司农最，含香汉署荣。淮扬愁苦状，早得幸承明。
送郑别驾督饷还松江
作者：李良柱
朝代：明

片帆冲晓发，极目乱蒹葭。河上冰应合，风前雁故斜。吴侬歌白苧，粤客醉梅花。到问云间日，江鲈味正嘉。相对西山雪，离筵酒意浓。几陪趋紫阙，今独泛青龙。已副留恂愿，还追字郑踪。凤凰明月夜，应亦念疏庸。
送郑别驾督饷还松江·其一
作者：李良柱
朝代：明

片帆冲晓发，极目乱蒹葭。河上冰应合，风前雁故斜。吴侬歌白苧，粤客醉梅花。到问云间日，江鲈味正嘉。
送郑别驾督饷还松江·其二
作者：李良柱
朝代：明

相对西山雪，离筵酒意浓。几陪趋紫阙，今独泛青龙。已副留恂愿，还追字郑踪。凤凰明月夜，应亦念疏庸。
送郝将军督饷云中
作者：李良柱
朝代：明

飞将翩翩出蓟燕，军储十万转输边。队经马邑桑乾水，猎向金微鸊鹈泉。晓角故残乡国梦，秋风长散玉门烟。轻裘自有羊开府，银鹘于今久不传。
镜林秋兴
作者：李良柱
朝代：明

曲径驯来鸟，长空任去雕。孤亭斜带郭，一水细通桥。鸿雁天边急，蒹葭望里凋。讼庭人吏散，时且读逍遥。馀容且莫赠，聊以赠文无。日落西风急，天空北斗孤。尊前珍橘柚，佩里竞茱萸。谁遣高楼笛，吹来月满湖。三秋凋玉露，一叶下银床。把菊怜同气，看云总异乡。敲诗嫌韵险，射覆引杯长。砧杵催残月，斜辉没女墙。
镜林秋兴·其一
作者：李良柱
朝代：明

曲径驯来鸟，长空任去雕。孤亭斜带郭，一水细通桥。鸿雁天边急，蒹葭望里凋。讼庭人吏散，时且读逍遥。
镜林秋兴·其三
作者：李良柱
朝代：明

三秋凋玉露，一叶下银床。把菊怜同气，看云总异乡。敲诗嫌韵险，射覆引杯长。砧杵催残月，斜辉没女墙。
镜林秋兴·其二
作者：李良柱
朝代：明

馀容且莫赠，聊以赠文无。日落西风急，天空北斗孤。尊前珍橘柚，佩里竞茱萸。谁遣高楼笛，吹来月满湖。
长安春兴
作者：李良柱
朝代：明

自是天边雨露滋，上林种种品题奇。佳人拾翠朝云合，公子乘黄春槛移。取醉且须论薏苡，引年何必问松芝。双柑斗酒听莺兴，应笑山翁倒接䍦。乐游原外雪初晴，色换千林鸟乱鸣。迟日看花驱绿耳，少年结客薄青萍。森森织柳迎梅雨，处处催耕布谷声。一自圣明躬籍后，都人指点说升平。徇名徇义一身轻，燕赵豪雄故有声。走马斗鸡诸贵业，雕柑镂蛤五侯鲭。西山爽气朝来散，北极彤云日下生。退食自公惭浅术，綍纶何以答承明。十年通藉侍神尧，汉署怀香几赐貂。银鹘不传清朔漠，金泥屡出宠嫖姚。御沟流水销残冻，禁柳迁莺啭弱条。正说大官初尚膳，忽闻仙乐下云霄。
长安春兴·其一
作者：李良柱
朝代：明

自是天边雨露滋，上林种种品题奇。佳人拾翠朝云合，公子乘黄春槛移。取醉且须论薏苡，引年何必问松芝。双柑斗酒听莺兴，应笑山翁倒接䍦。
长安春兴·其三
作者：李良柱
朝代：明

徇名徇义一身轻，燕赵豪雄故有声。走马斗鸡诸贵业，雕柑镂蛤五侯鲭。西山爽气朝来散，北极彤云日下生。退食自公惭浅术，綍纶何以答承明。
长安春兴·其二
作者：李良柱
朝代：明

乐游原外雪初晴，色换千林鸟乱鸣。迟日看花驱绿耳，少年结客薄青萍。森森织柳迎梅雨，处处催耕布谷声。一自圣明躬籍后，都人指点说升平。
长安春兴·其四
作者：李良柱
朝代：明

十年通藉侍神尧，汉署怀香几赐貂。银鹘不传清朔漠，金泥屡出宠嫖姚。御沟流水销残冻，禁柳迁莺啭弱条。正说大官初尚膳，忽闻仙乐下云霄。
雪夜期周比部不至
作者：李良柱
朝代：明

春早尚奇寒，同云雪未残。红尘销绮陌，玉树满长安。对酒歌黄竹，怀人采杜兰。明朝趋大祀，时向夜深看。
青居书所见
作者：李良柱
朝代：明

四边闻水声，顿觉烦暑销。垂杨何袅袅，引风吹征轺。沿溪白石乱，断岸忽通桥。居者安耕凿，不知城市嚣。我来聊问俗，两两三三樵。官语不解听，去去不可招。
韩信城
作者：李良柱
朝代：明

不学淮阴母，难同张子房。本为真国士，何用假齐王。古庙临流水，荒城锁夕阳。断碑零落尽，千古叹弓藏。
献大明永乐皇帝
作者：李芳远
朝代：明

紫凤衔书下九霄，遐陬喜气动民谣。久潜龙虎声相应，未戮鲸鲵气尚骄。万里江山归正统，百年人物见清朝。天教老眼观新化，白发那堪不肯饶。
丁丑除夕
作者：李英
朝代：明

爆竹京台夕，浮生客似星。风尘怜马走，天地寄鸿冥。易水迎春白，燕山送晚青。所思千万里，飞梦下烟汀。
丁未元旦
作者：李英
朝代：明

人世生如寄，遨游孰有神。少从天下士，几醉洛阳春。大壑今为隐，青霞适养真。朝元开凤历，何以报枫宸。
七夕
作者：李英
朝代：明

月殿桂香飘，双星渡鹊桥。佳期怜此夕，分手恨明朝。机杼丹心苦，烟波涕泪遥。百年怅灵匹，怀抱几时消。
七夕
作者：李英
朝代：明

风尘六载客京师，寥落丹岩桂树枝。七夕每逢长□□，双星何事怨将离。多愁宋玉难成赋，短鬓潘郎渐有丝。江汉苍茫秋色里，闺门犹自滞归期。
七夕立秋曾良明见过
作者：李英
朝代：明

圣水烹山茗，玄谈启石亭。井梧飘一叶，桥鹊度双星。骨立肝心赤，衣披尔我青。节期欢聚首，丝管夜同听。
三水晚泊
作者：李英
朝代：明

西风吹不息，朔气共萧萧。树暝投归鸟，溪深促去桡。渐闻乡语异，转觉客程遥。且傍渔灯宿，寒江夜听潮。
上元日游西苑有作
作者：李英
朝代：明

冉冉春声度绮罗，相随行乐意如何。花开上苑东风早，日落中原北雁多。烟暖晴光浮碣石，雪消澌水下滹沱。建章灯火谁能赋，惟与都人击壤歌。
上巳日陪欧黄苏李诸社长集海西台同赋西字韵
作者：李英
朝代：明

上巳追游赏，登台望海西。粤山钟秀气，才子集云霓。修禊怀终古，风光即会稽。不禁飞兴剧，回首夕阳低。
与黄表兄夜话
作者：李英
朝代：明

高楼玉笛朔风惊，落魄长安弟与兄。中夜饭牛羞宁子，几年投笔学班生。天涯已倦驱车走，海上将归把钓行。搔首乡书遥阻绝，渔樵何日罢谈兵。
与黎绍聪话旧
作者：李英
朝代：明

龆龄窗下共寒灯，眉面催藏似老僧。得意紫霞堪作伴，神驰五岳最崚嶒。
丙子早春送方元素还歙
作者：李英
朝代：明

郭生台畔柳，折赠正逢春。去矣江南客，凄其蓟北人。东风吹犬陆，细雨湿征尘。未许辞枫陛，黄山作外臣。
丙子除夕
作者：李英
朝代：明

穷愁一岁过，何事滞燕台。柏叶觞仍举，梅花使不来。银灯寒影照，玉漏夜声催。明日南楼望，江鸿渐欲回。
丙寅二月新婚有作
作者：李英
朝代：明

却喜佳期至，东风柳色新。深杯银烛夜，明月洞房春。梦寐千秋事，驱驰百感身。起看天地里，问寝在兹辰。
中秋
作者：李英
朝代：明

千家疏柳送鸣蝉，秋霁长空月正圆。山势北连平楚外，海门东望片帆前。坐闻戍角临城起，愁听邻砧闭阁眠。借问淮南丛桂树，何人还赋小山篇。
中秋后三日访黄茂才君甫留饮元玉伯安偕李英同赋
作者：李英
朝代：明

借赤枫林久铸颜，桂丛招隐几同攀。酒酣起舞雌雄剑，赋就淩风大小山。当日曹刘推海内，异时王谢大名间。寻真一问朱明馆，江月天风吹佩环。
中秋后二日承李少思苏仲辂欧仲岳苏四郎林觉苍李少似李少修苏虚白梁小鸾李伯玉李季玉十一君携壶榼泛舟见过酒馆遂登海西台得杯字文字
作者：李英
朝代：明

沧水堪乘兴，移舟问下才。幽期秋霁爽，散步竹林来。慷慨看双鬓，慇勤饮百杯。垆头怜此会，赓咏思悠哉。南海称多士，骚怀竟不群。登台同览胜，挥麈一论文。绝巘生秋色，沧江下夕曛。陶然河朔饮，綵笔赋如云。
中秋后二日承李少思苏仲辂欧仲岳苏四郎林觉苍李少似李少修苏虚白梁小鸾李伯玉李季玉十一君携壶榼泛舟见过酒馆遂登海西台得杯字文字·其一
作者：李英
朝代：明

沧水堪乘兴，移舟问下才。幽期秋霁爽，散步竹林来。慷慨看双鬓，慇勤饮百杯。垆头怜此会，赓咏思悠哉。
中秋后二日承李少思苏仲辂欧仲岳苏四郎林觉苍李少似李少修苏虚白梁小鸾李伯玉李季玉十一君携壶榼泛舟见过酒馆遂登海西台得杯字文字·其二
作者：李英
朝代：明

南海称多士，骚怀竟不群。登台同览胜，挥麈一论文。绝巘生秋色，沧江下夕曛。陶然河朔饮，綵笔赋如云。
中秋周氏园中沈氏诸子登台玩月因话西湖风景有作
作者：李英
朝代：明

清光摇动暮云收，竹下幽期此复留。浊酒共看燕市月，新诗曾记洞庭秋。江乡只有餐霞兴，世路空惭把剑游。回首钱塘心独远，却令飞梦到沧洲。
中秋夜同陈张二子集蒙子馆中玩月
作者：李英
朝代：明

西山落叶满长安，把袂萧条一倚阑。霄汉月明双阙迥，胡天风急九关寒。望中边塞烟尘净，笛里梅花道路难。此夕尊前君且醉，明年秋色共谁看。
中秋对月
作者：李英
朝代：明

白露滴梧桐，秋声满太空。宾朋金谷里，歌舞玉楼中。明月千家色，清尊几处同。那堪沧海客，犹自叹飘蓬。
中秋德庆舟中同欧黄苏诸君子玩月
作者：李英
朝代：明

漓江水南下，海甸月东升。野客坐仍立，林猿牵欲行。团圞爱光景，萍梗恋良朋。念此绸缪夕，柁楼沈醉凭。
中秋江村即事
作者：李英
朝代：明

鸿雁南来急，秋高万木残。一轮明月满，况在故园看。沧海惊烽燧，烟霞失钓竿。终宵把长剑，江色不胜寒。
中秋玩月扁舟小集
作者：李英
朝代：明

丛桂花当发，良宵月正圆。旋沽村店酒，胜赏木兰船。老志为渔长，鸥群以我先。秋江频下钓，盟好总忘年。
临江趋陆过瑞州马上晴望
作者：李英
朝代：明

舍舟萧水驿程催，遥望西筠霁色开。一片乡心几行泪，楚天无数雁飞来。
临江道中遇乡友
作者：李英
朝代：明

孤篷千里外，淦上喜逢君。倾盖怜羁旅，开尊醉白云。心驰章水远，路入楚江分。共是飘零客，秋声不可闻。
乙丑元日阙门瞻望
作者：李英
朝代：明

宫殿雪初消，祥光满圣朝。千官鸳鹭集，百乐凤皇调。晓鹊栖珠树，冰花散玉桥。中天回首处，御辇驾云霄。
乙巳元日访欧文士宜丽
作者：李英
朝代：明

小阮芳声重，溪山逸兴同。雨前金柳嫩，岁首杏花红。剧饮忘余老，虚心见古风。椒浆怜此会，春色满帘栊。
九日
作者：李英
朝代：明

老大登高陪少壮，芒鞋荒径步行迟。酒阑人醉风吹倒，好似参军落帽时。
九日同欧黄诸词人登海西台得山字
作者：李英
朝代：明

高台令节一跻攀，未敢题糕大醉还。白社群才骚兴剧，堪怜落帽似龙山。
九日旅怀寄舍弟
作者：李英
朝代：明

芜城摇落雁南飞，陶令花开客未归。荆树堂前离别久，芙蓉溪上信音稀。乡关迢递风烟异，衣□驱驰生事非。终日此心思问寝，相将负米向庭闱。
九日时芳携酒邀集国辉馆赏菊
作者：李英
朝代：明

怜君一尊酒，把袂故人家。况是他乡客，同看九日花。轻烟迷远树，孤雁度残霞。回首千山外，长城起暮笳。
九日登宣武门楼
作者：李英
朝代：明

九日周南客，千山蓟北楼。高云扶殿出，紫气抱城流。海树含斜日，关门送晚秋。不堪风景异，吟望思悠悠。
九日陆山人华甫见过夜集得歌字
作者：李英
朝代：明

双剑频能合，羁栖思若何。佩萸酬令节，酌酒一高歌。雁字秦关远，牛衣洛下多。灯前君且醉，行乐在烟萝。
九月三日承黄茂才君甫元玉伯安携李英登海西台
作者：李英
朝代：明

社会追欢逸兴频，饮如河朔醉为真。预酬令节登台客，先笑王风落帽人。竹杖扶行荒径远，菊花采插满头新。鸦飞夕照归舟促，月似银钩度海滨。
人日
作者：李英
朝代：明

风尘悲独客，飘泊忽三年。多病逢人日，归心度楚天。暝云千树失，残雪万峰连。极目长安道，春江思渺然。
人日承欧山人仰德同乃郎长君见过雅集因怀梁山人启元
作者：李英
朝代：明

玉勒金羁探早春，何劳乔梓访荆榛。初开社会尊如海，漫赋风光日是人。无恙柳条当眼嫩，萧然白发满头新。五噫歌在怀之子，共拟乘桡一问津。
人日遇郑宗先晚酌赋别
作者：李英
朝代：明

桂林幽隐处，十里过龙津。首聚星为客，萍逢日是人。行云流水渺，疏柳淡烟新。别去情难尽，苍茫两地春。
介休四尹达成解官归养过访留饮赋赠一首
作者：李英
朝代：明

佐县无论禄米微，介休万里独驱驰。承欢正好辞官日，抱道宁须课子时。杖策西樵盟旧社，尊开北海赋新诗。弟兄三四忘形役，海岳优游百岁期。
仲春日承欧才伯仰德仲瞻过饮李英垆头得人字
作者：李英
朝代：明

纵饮狂歌六十春，风流诸阮幸相亲。旧游阙下佣书客，老作垆头涤器人。云卧霞餐怀古谊，鸥盟渔伴绝嚣尘。清泉白石频来往，到处莺花照眼新。
伏日同吴虎臣诸君避暑玄湖
作者：李英
朝代：明

海燕飞飞西复东，几人钓艇石湖中。天边珠树三峰白，镜里荷花六月红。落羽独怜游洛客，问奇时傍灌园翁。烟霞处处堪招隐，谁道淮南有桂丛。
伏日承欧梁黄关何诸君子过集得逢字何字二首
作者：李英
朝代：明

何意旗亭会，高人不易逢。藏身非大隐，生事似临邛。白雪难为和，青霞好寄踪。罗浮堪寓目，将去蹑诸峰。水边堪避暑，对酒一狂歌。高适应酬李，羊生属和何。亭开荒径远，客过竹林多。竟日纵欢赏，幽盟在薜萝。
伏日承欧梁黄关何诸君子过集得逢字何字二首·其一
作者：李英
朝代：明

何意旗亭会，高人不易逢。藏身非大隐，生事似临邛。白雪难为和，青霞好寄踪。罗浮堪寓目，将去蹑诸峰。
伏日承欧梁黄关何诸君子过集得逢字何字二首·其二
作者：李英
朝代：明

水边堪避暑，对酒一狂歌。高适应酬李，羊生属和何。亭开荒径远，客过竹林多。竟日纵欢赏，幽盟在薜萝。
伏日臣病书事
作者：李英
朝代：明

伏枕天涯病未消，乡心千里梦迢迢。一帘疏雨春花尽，深锁柴门臣寂寥。
何奕猷冼于觉二子閒过
作者：李英
朝代：明

老人生事只随缘，交得诗禅更酒禅。虽是出家犹握发，何如不笑虎溪前。
余茂祥见过
作者：李英
朝代：明

廿年如一日，恋恋见君情。蒯剑欢相合，松醪且共倾。解衣无范叔，把钓有韩生。不用悲沦落，惟知隐姓名。
元夕旅泊石湾杨明壮携酒见过舟中
作者：李英
朝代：明

江乡晚泊叹飘蓬，载酒劳君慰寂寥。总为生涯羁逆旅，共看灯月庆良宵。笙歌到处人同乐，春色盈津柳独骄。草莽山林当盛世，清泉白石老渔樵。
元夕观坛灯
作者：李英
朝代：明

纷纷冠履护星辰，魏紫姚黄树树匀。五夜升平欢醉月，一方饶乐逐行尘。香烟近海群灵集，淑气回春万户新。风土年年还此会，灯花红照游侠人。
元夕过黄隐君言甫宅访康茂才思魏赏灯醉饮留宿
作者：李英
朝代：明

灯花酬令节，载酒过玄亭。社好元无约，萍逢偶聚星。相看龙剑合，不放羽觞停。潦倒联床宿，春霖夜共听。
元夜旅怀柬国辉时芳
作者：李英
朝代：明

客中怜此夕，灯火自相亲。梅柳故乡梦，风烟上国春。年深容易老，道在岂言贫。为问青山约，相将寄此身。
入南江口至罗定值病遂东下
作者：李英
朝代：明

西游忽两月，何事滞津途。牛马身空老，烟霞病未苏。朝餐足野蕨，晚酌觅江鲈。值此西风发，扁舟过五湖。
六日承关欧黄诸君子过李英饮柏叶酒
作者：李英
朝代：明

何处春山不可游，雪消澌水下沧洲。野人垂老藏丹壑，词客高怀念敝裘。柏叶杯传知己饮，鱼肠剑合拙机投。夕阳西下趋归路，乍看梅梢月似钩。
关黄欧三文学枉过持陈二山人所寄赠章率尔酬答因订中秋之约
作者：李英
朝代：明

秋色萧萧枫叶丹，每听砧杵辄凭阑。垆头浊酒延三益，岭表高才羡二难。风雨何时龙剑合，相思一夜雁声寒。临流欲发山阴棹，明月沧浪把钓竿。
再至京邸春日书事
作者：李英
朝代：明

五陵游侠地，春晓独徘徊。御柳层烟散，金堤一骑回。晴云飞碣石，残雪照燕台。十载周南客，公车此复来。
再酬朱子厚方永叔二公子见寄
作者：李英
朝代：明

青云桐柏卧烟萝，二妙芳名谢氏多。南陌看花应并驾，西园飞盖共高歌。听莺尚待华阳馆，椷鲤频传□□□。以我侠游消岁月，江湖偏自忆渔蓑。
冬夜旅泊南昌
作者：李英
朝代：明

抚剑悲行役，看山计去程。雁飞沧海月，客问豫章城。树色苍烟出，秋声画角生。关河不可望，千里若为情。
冬日酒馆即事
作者：李英
朝代：明

朔气萧萧遍海滨，寒梅瑞雪陇头新。五花骑至高阳侣，一叶乘来剡水滨。鸡黍无忘中散约，交游不厌长卿贫。荒凉四壁琅玕密，所得诗人共酒人。
冬日閒步龟山晚过虚白斋遇慧上人
作者：李英
朝代：明

寻幽扶竹仗，徐步白云端。蛮语沈吟处，山花带笑看。逢僧披大衲，拉我坐蒲团。仰面观天象，青霞许共餐。
冬至夜坐
作者：李英
朝代：明

丈夫失志为黄金，采蕨归来返照临。食息苟存凭短剑，贫居如洗有孤琴。篝灯永夜浑忘寐，抱膝疏窗只谩吟。长至寒梅花正发，雪中清赏慰愁心。
冬至日游天坛李道士馆
作者：李英
朝代：明

香烟缥缈绝尘氛，仙院欣逢羽客群。雪色乍迷三径转，鸾声多傍九霄闻。书回玉殿传青雀，斋罢松窗掩白云。此日南郊纷侍从，长杨谁奏马卿文。
出京潞河别吴子福
作者：李英
朝代：明

东风吹晓日，春水下江湖。潞渚劳君送，燕山别梦孤。轻烟笼翠柳，细雨洒平芜。解缆飘然去，前期万里途。
出京留别诸君子
作者：李英
朝代：明

一出关门诵五噫，山川迢递欲何之。不堪独客牛车送，祇为双亲鹤发垂。白社解携行复恋，青春作伴去无疑。别来倘念罗浮隐，须托鳞鸿慰所思。
初冬日承黄四茂才君甫元生元醴伯守黄苏欧八文士元昌元玉元佩元庸伯起伯安廷魁能见携李英偕赴吴茂才子赞之约即席同赋轻字韵
作者：李英
朝代：明

陶径怜高会，群才谊不轻。同倾桑落醑，一泛傲霜英。蒯剑时相合，丝桐调转清。沈酣忘尔我，深快社中盟。
初冬日梁欧黄冯诸君子过集得诗字
作者：李英
朝代：明

客似高阳会，茅柴醉不辞。黄花堪纵赏，綵笔更题诗。海甸当摇落，田园亦暂期。相随猿鹤侣，采秀欲何之。
初冬至淩江旅寓同何尚锡邝建弘何尚祯丘朝仰黄汝良月夜宴集
作者：李英
朝代：明

短褐西风愧旅游，高歌一曲暂淹留。异乡尊酒论心夜，明月天涯作客秋。驿路淩江双水合，望中庾岭片云浮。明朝又是梅关别，匹马斜阳处处愁。
初去故园留别诸友
作者：李英
朝代：明

风烟一以别，把酒恋同游。人去江楼晚，帆飞海国秋。青山驰远梦，黄菊动离愁。曾是沧洲客，能无念白鸥。
初开酒馆承欧黄苏李诸词客过辱篇什酬答一首
作者：李英
朝代：明

堪怜六十烟岩老，忆昔西游旧故知。入社久从词客赋，谈天曾有尚书期。敝貂归卧贫无似，涤器当垆胡所为。但有群才题下走，风流不减五陵时。
初秋承黄伯安召李英饮偕苏黄诸文士即席同赋先字韵
作者：李英
朝代：明

新秋爽字粤南先，逸士披襟水石边。白昼飞来云满径，清阴坐看竹参天。分题立马惭枚叟，作赋冥鸿羡仲宣。岂为知音情故剧，邀欢不尽酒如泉。
初秋登迷楼
作者：李英
朝代：明

倦客关山万里遥，清尊频为故人招。因怜芳岁留蓬鬓，又见秋风到柳条。淮水北来天渺渺，岷冈西上雨潇潇。隋堤旧是官河路，莫向高楼怨玉箫。
初秋访黎继腾书馆得天字
作者：李英
朝代：明

西林有胜缘，行乐荷苍天。社会怜今日，霞栖愧老年。芳尊余自醉，白雪尔名传。况值新秋候，高斋益爽然。
初至大麻山中呈欧黄陈赵诸樵长
作者：李英
朝代：明

褐衣犹愧老明时，肮脏何人念鬓丝。沧浦钓竿今暂舍，麻山樵斧复相随。入林猿鹤迎新侣，到处烟霞似故知。蹑峤凭高一长啸，苍茫秋色海天垂。
初至燕京宿报国寺英上人禅房
作者：李英
朝代：明

驰骋万里至燕关，下马投居野寺间。上界清都连北阙，中天禅院近西山。乍听斋磬逢僧话，暗数邮程损客颜。此夜思乡人更远，天涯何处问刀环。
初至燕京寓报国寺登毗卢阁
作者：李英
朝代：明

宝殿淩霄锦绣中，倚阑南望楚天空。思乡泪满伤春目，鸿雁飞飞路不穷。
十一日同梁何伦黄诸君子集爽然堂鼓琴赏菊
作者：李英
朝代：明

日逐少年场，相依麋鹿旁。朱弦挥古调，流水满华堂。几席花如锦，杯盘橘正黄。淹留归路晚，踏月又冲霜。
十三日欧隐君元章见过黄茂才君甫偶至同集
作者：李英
朝代：明

知己相投道谊真，茅斋促膝慰吾贫。笑看篱下千枝菊，快食盘中一味莼。说剑多年雄是玉，隐居高士鬓如银。杖钱沽酒须酬醉，百岁光阴见几人。
十二日遇欧四君子饮垆头
作者：李英
朝代：明

慷慨称诸侠，沈酣倒接篱。偶逢非所约，不醉是何为。理钓常浮苇，披云欲采芝。渔樵容我拙，烟水有幽期。
十五日过黄文士元庸宅访吴茂才子赞留宿
作者：李英
朝代：明

老大忘贫贱，扶筇欲问奇。追寻侯子辈，趋访董生帷。石磴窥霜月，瑶琴奏竹枝。匡床同一宿，枕上夜联诗。
十六夜同黎国辉过集李时芳馆得开字
作者：李英
朝代：明

长安明月綵云堆，丝管东风几度来。燕甸雪晴三辅晓，蓟门春动百花开。胡姬市酒连宵醉，蛮语联诗岂论才。交在一时豪侠地，貂裘忘却在天台。
十四日立冬雨夜过宿黄茂才君甫书馆
作者：李英
朝代：明
体裁：诗

一夜初冬雨，萧萧枕上鸣。故人同大被，信宿见高情。蝴蝶三更梦，烟霞百岁盟。天明桡钓艇，别向海门行。
十日过黄茂才君甫宅留酌偕梁欧黄诸文学同赋黄字韵
作者：李英
朝代：明

探幽扶竹杖，徐步访山房。塞雁冲寒色，篱花傲雪黄。初冬明日立，凉夜五更长。满坐青云客，分题共举觞。
十月京师纪事
作者：李英
朝代：明

朔气萧萧落木声，边庭飞檄到秦京。将军转战天山北，万里胡尘一扫平。
十月京师纪事
作者：李英
朝代：明

萧关风急马频嘶，四塞河山动鼓鼙。独立高台望烽火，胡笳多在蓟门西。
卧病纪事
作者：李英
朝代：明

吉也无终始，通财负我恩。儿曹痴不学，老病总销魂。计拙囊羞涩，愁多泪暗吞。冥冥将永去，三岛有乾坤。
友人何于参自岭南北上过广陵访余客邸共宿十夕而别因赋此为赠
作者：李英
朝代：明

广陵驿下大江干，谁遣西来十日欢。落魄怜余羁楚甸，连翩送尔入长安。分镳自觉酣歌少，仗剑休嗟行路难。到日侠游多乐事，上林秋色月中看。
发南康度鄱阳湖阻风
作者：李英
朝代：明

西风湖口叹飘零，独倚篷窗思渺冥。一望秋涛千里色，青山何处是宫亭。
台上即事
作者：李英
朝代：明

春深花卉斗芳菲，日暖烟浓锁翠微。结伴流莺鸣岸柳，逐群游侠试罗衣。沽来美酒尊同倒，佩负苍龙剑欲飞。万里东风潮水涨，沧浪遍浸钓鱼矶。
吉州夜行
作者：李英
朝代：明

西风鸣橹动轻鸥，章水萧条送客舟。何处江南望江北，楚天明月夜悠悠。
吉水道中
作者：李英
朝代：明

雪霁雨霏霏，关河雁影稀。乡书何处达，归梦逐云飞。
同卢达章访苏惟卿留饮得居字
作者：李英
朝代：明

遁迹思何如，琴尊乐有馀。论交鸡黍约，爱尔鹿门居。槛外千丝柳，床头几卷书。青霞长作伴，吟咏倚栟榈。
同卢达章访霍衍荣酒馆步黄山人韵题一首
作者：李英
朝代：明

黄鹤楼中暂寄身，躬耕何异鹿门人。交游不厌频来往，纵饮狂歌醉是真。
同吴子福访黄山人不遇
作者：李英
朝代：明

步屧城隅路，相期一访君。竹迷深径转，鸟向隔溪闻。石磴连苍藓，柴门掩白云。亦知非避世，何事去人群。
同李时芳游大慧寺
作者：李英
朝代：明

幽期出郭不辞劳，野寺云边共尔曹。白日西飞秦树杳，清秋南望楚天高。书遥故国愁烽火，客久中原有佩刀。莫动乡心且沈醉，风流谁道五陵豪。
同林绍进夜坐因忆伦耀南
作者：李英
朝代：明

羞贫长闭户，木榻坐将穿。枫叶兼霜落，银灯照剑悬。孤怀愁不断，四壁苦萧然。独忆传经客，难酬白雪篇。
同黄茂才君甫登海西台沽饮霍演荣垆头之酒偕乃兄侄潜甫元聘诸君子同集
作者：李英
朝代：明

登台纵目望罗浮，台下飞来二鹤楼。君自解囊邀我醉，踏歌归去卧丹丘。
吴茂才子赞偕黄欧六文士携酒见过雅集
作者：李英
朝代：明

携琴仍载酒，命驾枉蒿莱。木榻千秋谊，阳春七步才。霜飘篱下菊，夕照海西台。不尽登临兴，旗亭一醉回。
吴茂才彦家生日召饮偕谈何胡诸君雅集北园诗社
作者：李英
朝代：明
体裁：七言律诗

清溪流水绕城边，夹岸垂柳系客船。初度喜逢河朔饮，高歌都是竹林贤。交期鸡黍轻千里，玄契烟霄重百年。盛世群才誇献赋，青春綵笔奏甘泉。
吴茂才彦家生日召饮偕谈何胡诸君雅集北园诗社
作者：李英
朝代：明

清溪流水绕城边，夹岸垂柳繫客船。初度喜逢河朔饮，高歌都是竹林贤。交期鸡黍轻千里，玄契烟霄重百年。盛世群才誇献赋，青春綵笔奏甘泉。
周文璧见过
作者：李英
朝代：明

为客依僧舍，西来尔独临。径开黄叶积，窗掩白云深。落魄怜生事，栖迟见素心。朱弦能一奏，岂是为知音。
哭芳弟二首
作者：李英
朝代：明

荆树庭前别，北来音信稀。无论生是寄，只道死如归。鹤发家何在，鸰原事已非。关山燕粤隔，忆汝但柴扉。骨肉伤凋谢，泉台杳奈何。逢时仍梦寐，葬地且烟萝。明月三江水，扁舟一钓蓑。凄其怜大被，夜夜泪痕多。
哭芳弟二首·其一
作者：李英
朝代：明

荆树庭前别，北来音信稀。无论生是寄，只道死如归。鹤发家何在，鸰原事已非。关山燕粤隔，忆汝但柴扉。
哭芳弟二首·其二
作者：李英
朝代：明

骨肉伤凋谢，泉台杳奈何。逢时仍梦寐，葬地且烟萝。明月三江水，扁舟一钓蓑。凄其怜大被，夜夜泪痕多。
喜雨
作者：李英
朝代：明

忽闻灵雨至，萧飒暗飞声。风急摇秦树，云深护汉京。楼前千幛合，天际百泉鸣。颇惬渔樵计，沧浪无限情。
四会程三尹虞仲奉藩司委解料北上偶遇羊城赋赠一首
作者：李英
朝代：明

蓟北分携三十年，何期此会粤台边。藏真洞壑惭余拙，为政风流羡尔贤。万仞峰头占紫气，五层楼上啸青天。飘摇旌旆难为别，岭海寒飙送使船。
壬戌除夕寓九江官舍
作者：李英
朝代：明

腊尽长途客，官斋度此宵。思乡千里外，归梦九江遥。海树春将到，溪梅雪未消。问程心更远，惆怅路迢迢。
夏夜对月怀吴子福
作者：李英
朝代：明

山房尘虑绝，寂寞亦堪怜。明月高楼笛，青毡独夜眠。砧声连汉苑，竹色淡江烟。竟夕难成赋，怀君益渺然。
夏日即事
作者：李英
朝代：明

无家吾已惯，岂但似山僧。延客不沽酒，呼童或煮冰。茅斋空四壁，蒯剑照孤灯。独有罗浮梦，依然在曲肱。
夏日同欧卢冼诸社长访杜四隐君居赋赠二首
作者：李英
朝代：明

海西台上结幽盟，联步溪阴访杜生。闻道少陵为汝祖，风骚终古有家声。清泉隐逸老工诗，自酿松醪熟几时。扫径倒迎文学士，登楼问月醉归迟。
夏日同欧卢冼诸社长访杜四隐君居赋赠二首·其一
作者：李英
朝代：明

海西台上结幽盟，联步溪阴访杜生。闻道少陵为汝祖，风骚终古有家声。
夏日同欧卢冼诸社长访杜四隐君居赋赠二首·其二
作者：李英
朝代：明

清泉隐逸老工诗，自酿松醪熟几时。扫径倒迎文学士，登楼问月醉归迟。
夏日园亭独坐
作者：李英
朝代：明

帘捲窗开夏日晴，薜萝深径海云平。七弦奏罢知音少，燕语莺啼似友声。
夏日承何梁欧七君子过集得烟字
作者：李英
朝代：明

翠竹苍松旧有缘，寻芳载酒一陶然。龙津流水通三径，仙洞幽期驻七贤。市隐怜余裁薜荔，海门极目靖烽烟。相逢总是忘机侣，欲唱菱歌上钓船。
夏日游永光寺
作者：李英
朝代：明

石径经行处，禅堂爱客吟。残花含雨落，新竹入园深。松偃苔能上，山高日易沈。僧来同把袂，半偈去尘心。
夏日漫兴
作者：李英
朝代：明

炎天独坐昼偏长，游子燕台忆故乡。寂寞斋中谁共语，愁看双燕话雕梁。
夏日集毛山人馆
作者：李英
朝代：明

消渴怜羁旅，相逢意若何。交情唯笔札，归计在烟波。桂玉惭书剑，衣裳忆芰荷。非才犹自愧，难报郢人歌。
夜过张氏诸子馆
作者：李英
朝代：明

天涯同作客，良晤每难期。星聚逢今夕，风流自一时。禁烟笼树密，海月到窗迟。对酒吟芳景，还怜碧柳丝。
客至
作者：李英
朝代：明

旅馆初春夕，天涯上客杯。梅花开欲尽，骑马几时来。
客舍秋怀
作者：李英
朝代：明

天涯长作客，摇落又逢秋。宝剑丹心苦，朱颜玉镜愁。片云飞大泽，尺牍阻沧洲。画角边声急，西风独倚楼。
宿归义寺
作者：李英
朝代：明

明月满珠林，僧谈夜已深。虽云车马地，独有薜萝心。客枕能高卧，禅房寄短吟。风流莲社在，陶令许招寻。
宿金山寺
作者：李英
朝代：明

高斋何寂寂，梵落半空声。萝月窥禅榻，松醪慰客情。冰霜千涧合，钟磬一溪清。胜赏浑忘寐，长廊只独行。
寄伦惟伯黄悦可
作者：李英
朝代：明

江楼一以别，书札若为传。沧海空相忆，缁尘只自怜。穷愁三径月，归计五湖天。把钓烟村晚，渔歌取醉眠。
寄刘仲光
作者：李英
朝代：明

隋家堤畔柳如烟，玉勒金羁侠少年。闻道刘生能结客，春光应在酒垆前。
寄程光禄无过
作者：李英
朝代：明

光禄燕京旧有名，衔恩遥出豫章城。才华佐郡多清洒，指点西山放逸情。飞梦终宵依剑舄，登龙何日慰生平。楚天搔首相思剧，双鲤沧江远寄声。
寄蒋秀才子夏
作者：李英
朝代：明

负剑西行入汝来，别君当日腊梅开。陆沈自笑泥涂客，清梦时时傍弩台。
寄邵山人长孺
作者：李英
朝代：明

昨见淮南使，知君近著书。隐同嵇叔夜，游似马相如。芳岁衔杯过，浮名与世疏。堪怜留滞客，汝水忆烹鱼。
寄郭山人次甫
作者：李英
朝代：明

三茅云气海门浮，贞白年来不下楼。客自巴邛供一杖，人从天地寄扁舟。月悬方丈娟娟夜，风起沧溟飒飒秋。淮上桂丛千树发，几时招隐到山幽。
寄顾使君
作者：李英
朝代：明

锡山家庆日，宾客满华堂。五柳当门色，双珠照乘光。抽簪怜白发，持钓爱沧浪。世业青箱贵，承恩在建章。
寄黄国钺
作者：李英
朝代：明

津亭一别阻云霄，万里关河白雁遥。世事纷然无可道，江乡秖自忆渔樵。
寒夜怀罗岐
作者：李英
朝代：明

客舍清寒处，悠悠动所思。故人经岁别，尺牍隔年期。杯酒谁同醉，梅花独赋诗。寥天鸿雁尽，霜月夜眠迟。
寒日过伏龙洞草堂欧隐君少玄席上赋赠梁文学羲年归省
作者：李英
朝代：明

水村市上腊阳天，长傍花边共酒边。渔艇棹归辞钓侣，龙池星聚遇诗禅。高歌北海尊同倒，遥望西枝月照圆。方外雅游怜去住，竹林社会又明年。
寒食访潘茂才子科昆季书馆夜坐同赋家字韵
作者：李英
朝代：明

寒食杨花似雪花，分题赓咏惠连家。呼童好凿匡山石，新火敲烹雨后茶。
寓西长客舍对雪有怀
作者：李英
朝代：明

江城一望雪漫漫，杨柳萧疏万户寒。玉树祥云飞太液，金茎佳气满长安。飘零三径今虚远，流落孤怀强自欢。却忆旧游溪上客，此时开阁正凭阑。
对剑
作者：李英
朝代：明

剑气光芒射斗牛，少年曾佩上幽州。人龙去住八千里，猿鹤睽违二十秋。拙计只今凭马磨，垂纶依旧著羊裘。西窗昨夜耽高枕，梦斩楼兰羯虏头。
对妓
作者：李英
朝代：明

百岁光阴不久看，人生几度十分欢。琵琶一曲颜如玉，月下花前劝酒乾。
对酒
作者：李英
朝代：明

饮者之名历代传，刘伶李白酒中仙。六旬花甲须臾事，人世几何享百年。
对镜
作者：李英
朝代：明

庑下生涯老赁舂，五噫歌亦继前踪。人群处世犹如蚁，子性粗愚不似蜂。社好无论青白眼，镜光愁看病衰容。六旬之上胡称寿，公道超然雪鬓蓬。
对雨
作者：李英
朝代：明

风雨萧萧江水寒，钓鱼不饵懒持竿。朱弦古调焚香奏，沧海丹霞着兴餐。台榭经春多秀气，人情处世若波澜。光阴迅速难为论，天地山河快一观。
寻迷楼遂登平山堂
作者：李英
朝代：明

隋家东引汴渠流，锦缆牙樯向此游。玉殿凄凉萤火夕，丹枫摇落石鲸秋。塞鸿南度经吴苑，淮水西来下楚州。莫向池边歌九曲，暮鸦啼处使人愁。
寿仪部冠带元澹五十一初度
作者：李英
朝代：明

闪闪幔亭霞，铺筵作玉华。极南星入部，初度寿名家。从事尊馀酒，陶公径满花。未论真出处，鹤氅表乌纱。
寿欧季公
作者：李英
朝代：明

诗仙放逸啸青鸾，伯季同登赤帜坛。如此身穿荷叶服，不妨头戴竹皮冠。餐霞别业长为主，绣佛幽斋只佩兰。鹤发萧然偏乐道，家徒四壁有琅玕。
寿罗叔可七十一初度
作者：李英
朝代：明

七十仙踪鬓未皤，百花深处一高歌。儿孙绕膝称觞日，戏綵斑斓乐事多。
将发金陵逢卢部掾达成饮别
作者：李英
朝代：明

世情何必论炎凉，卮酒君能典鹔鹴。久向粤南怀陆贾，偶来江左得周郎。功名尺寸烟霄外，桑梓交游水石傍。磊落泥涂唯我拙，归心今在白云乡。
小除夕寓濠梁官舍对雪
作者：李英
朝代：明

奔走过残腊，辞家似管宁。淮淝天共远，风雪路重经。万国曾王会，中原一客星。此时无斗酒，何以慰飘零。
小除夕怀康茂才思卫
作者：李英
朝代：明

寂寞小年夜，入龙不可群。堆窗多落叶，绕径有飞云。雁色江关起，猿声洞壑闻。怜余贫病冗，消渴独怀君。
小除夕访黄隐君言甫留饮
作者：李英
朝代：明

腊尽梅如雪，寻君一杖藜。凭阑沧海近，绕径暮云低。白版称江左，青莲愧陇西。新春仍结社，花月好招携。
小雪垆头口占
作者：李英
朝代：明

蚤起茅檐挂酒旗，生涯萧瑟竟谁知。当垆愧乏惊人句，游侠胡来索我诗。几口食贫犹色笑，一身匏系谢桐丝。篱花雪下开将尽，乍看江梅又发枝。
山居
作者：李英
朝代：明

风餐水宿傲云烟，炼药茅茨大壑边。羽客山僧为社好，日中说法夜谈玄。
岁暮
作者：李英
朝代：明

蓟北岁欲暮，蹒跚步不胜。天涯双白发，客舍一青灯。浪迹已如此，岩栖尚未能。梅花千树发，心寄岭云层。
岁暮山中哭子
作者：李英
朝代：明

父存儿已殁，寒馁有谁依。不念身无后，堪怜死是归。西山时日短，南极梦魂飞。大壑餐霞处，哀号坐翠微。
岁暮旅怀
作者：李英
朝代：明

天涯留滞岁将除，短发萧条叹客居。枫叶共飞游子梦，梅花不见故人书。云浮关树千山尽，夕照江烽万里馀。回首旗亭心更远，每看征马一踌躇。
岁暮访杨茂才客馆
作者：李英
朝代：明

星霜老却一荷衣，回首穷途万事非。旅食逢君怜岁序，羁栖久客待春归。孤琴短剑寒相傍，白石清泉梦自飞。
席上赋明月
作者：李英
朝代：明

光分骢马色，彩散侍卧衣。飞盖还高会，西园客未归。
广德寺观牡丹
作者：李英
朝代：明

径转西园窈窱通，寻芳步屧到禅宫。池边风卷千丝密，槛外烟笼万片红。上界香飘双树侧，曲江春在一亭中。松门不厌缁尘客，骑马携壶兴未穷。
广陵赠陆秀才无从
作者：李英
朝代：明

怜君偃蹇老诸生，海内论才有大名。白云一时称寡和，绨袍终古见交情。山居玩世嵇中散，道路还家阮步兵。十载旧游重把袂，竹西亭畔楚云平。
庚辰人日书怀
作者：李英
朝代：明

虬潜怀旧隐，雁字久沈冥。又值人为日，堪怜客是星。穷愁双眼白，下走一衣青。木榻谁相问，辽东愧管宁。
度岭
作者：李英
朝代：明

舍舟横浦度梅关，匹马驱驰万仞山。却忆鹿门妻子在，犁锄蓑笠待人还。
张汝成自东鲁至过访邸中二首
作者：李英
朝代：明

下马长安道，相逢慰所思。可怜鸡黍约，不负竹林期。世态看今日，春光正此时。子云方寂寞，三径莫来迟。怜君东岳至，把袂值三春。上苑莺声动，千门柳色新。江关回紫气，边塞净烽尘。斗酒那辞醉，论交有故人。
张汝成自东鲁至过访邸中二首·其一
作者：李英
朝代：明

下马长安道，相逢慰所思。可怜鸡黍约，不负竹林期。世态看今日，春光正此时。子云方寂寞，三径莫来迟。
张汝成自东鲁至过访邸中二首·其二
作者：李英
朝代：明

怜君东岳至，把袂值三春。上苑莺声动，千门柳色新。江关回紫气，边塞净烽尘。斗酒那辞醉，论交有故人。
徐州览眺
作者：李英
朝代：明

汴泗千秋地，飞艘向此行。河更春涨起，山隐暮云平。疏柳南归梦，征鸿北望情。天涯劳尺素，迢递隔神京。
得朱子厚书却寄
作者：李英
朝代：明

迢递南阳使，慇勤报尺书。仙山君驾鹤，宾馆我歌鱼。风雨青萍气，烟霄白水居。西园高宴日，飞盖更何如。
得王使君裕参书却寄三首
作者：李英
朝代：明

使君风雅世间稀，薇省芳尊醉布衣。綵笔题诗辞粤峤，至今山色有光辉。陆贾装轻亦汉臣，五羊人吏送江滨。量移诏下趋东郡，司理扶风第一人。塞鸿南下过秦关，万里椷书慰老颜。欹枕松窗明月夜，梦云飞绕太行山。
得王使君裕参书却寄三首·其一
作者：李英
朝代：明

使君风雅世间稀，薇省芳尊醉布衣。綵笔题诗辞粤峤，至今山色有光辉。
得王使君裕参书却寄三首·其三
作者：李英
朝代：明

塞鸿南下过秦关，万里椷书慰老颜。欹枕松窗明月夜，梦云飞绕太行山。
得王使君裕参书却寄三首·其二
作者：李英
朝代：明

陆贾装轻亦汉臣，五羊人吏送江滨。量移诏下趋东郡，司理扶风第一人。
德州晚酌
作者：李英
朝代：明

岳色晴堪望，平原夕照长。沈冥思曼倩，纵饮问嵇康。何处缁尘客，还山薜荔裳。河船鱼鸟近，摇笔赋沧浪。
怀区邦教
作者：李英
朝代：明

客里悲生事，萧条独倚栏。片云垂碣石，斜日下桑乾。紫塞檄书少，青楼歌舞残。怀君不可见，空向白云看。
怀苏隐君文甫
作者：李英
朝代：明

所思劳梦寐，夜夜碧江飞。只为云山阻，能令雁字稀。炊餐惟苜蓿，避席掩柴扉。闻道耽幽僻，行歌对落晖。
怀静修上人二首
作者：李英
朝代：明

支郎词赋不群才，双树林中白社开。匹马解携江左去，相思多在凤凰台。溪头三笑别时情，蓟北江南万里程。独有八行凭塞雁，心随明月过西京。
怀静修上人二首·其一
作者：李英
朝代：明

支郎词赋不群才，双树林中白社开。匹马解携江左去，相思多在凤凰台。
怀静修上人二首·其二
作者：李英
朝代：明

溪头三笑别时情，蓟北江南万里程。独有八行凭塞雁，心随明月过西京。
思家曲四首
作者：李英
朝代：明

乡关迢递树重重，尚隔巫山十二峰。梦去不知江上路，满天秋色散芙蓉。愁来双鬓似潘郎，尺素无由寄孟光。独向高楼看破镜，夜寒犹自照西廊。飘零何处问刀环，回首罗浮霄汉间。莫似窦家频织锦，秋风西寄望夫山。阑干十二月如霜，玉笛凄清客断肠。莫把綵毫写新恨，只愁无雁到衡阳。
思家曲四首·其一
作者：李英
朝代：明

乡关迢递树重重，尚隔巫山十二峰。梦去不知江上路，满天秋色散芙蓉。
思家曲四首·其三
作者：李英
朝代：明

飘零何处问刀环，回首罗浮霄汉间。莫似窦家频织锦，秋风西寄望夫山。
思家曲四首·其二
作者：李英
朝代：明

愁来双鬓似潘郎，尺素无由寄孟光。独向高楼看破镜，夜寒犹自照西廊。
思家曲四首·其四
作者：李英
朝代：明

阑干十二月如霜，玉笛凄清客断肠。莫把綵毫写新恨，只愁无雁到衡阳。
戊子春日督学郭公招游罗浮值患足疮不及往怅望赋此
作者：李英
朝代：明

敢云禽尚婚嫁毕，五岳以下拟游纵。虚度一万六千日，无缘四百三十峰。只今浮江望綵鹢，忆昔登岱佩苍龙。值此春光未能往，怅然海水心朝宗。
戊辰二月自金陵过京口遇雪有作
作者：李英
朝代：明

飘飘何处客，乍别凤凰台。为忆三山胜，宁辞百里来。夕帆过海树，春雪点江梅。即此堪乘兴，犹如访戴回。
扬州丙寅除夕
作者：李英
朝代：明

岁月催双鬓，浮生又一年。乡关渺何处，书剑益凄然。雪积千山暝，云深万树连。凭高仍引望，离思满江天。
斋中对菊怀静修上人
作者：李英
朝代：明

病起逢摇落，黄花开几枝。独怜居士屩，曾诵远公诗。斗酒难成醉，椷书有所思。翛然双树下，明月与君期。
方隐君绍一招游芙蓉别业喜食菠罗蜜偕何李诸君同赋玄字韵
作者：李英
朝代：明

高人修社会，洞壑有良缘。盆荐瓜如蜜，尊开酒似泉。披襟仍索句，挥麈谩谈玄。返照寻归路，沧潮一泛船。
旅馆初度书怀
作者：李英
朝代：明

三月今将半，韶光转眼频。飘零悲短剑，意气竟何人。世事看年长，生涯作客贫。莺花曾几醉，又过帝城春。
日观峰
作者：李英
朝代：明

巑岏万里岳云长，日观峰前接大荒。独立丹崖劳极目，不知何处是扶桑。
早秋柬赵山人幼云兄弟
作者：李英
朝代：明

四面山光思有馀，芙蓉江上世情疏。坐挥弦韵惊林鸟，行把纶竿钓海鱼。散帙每看高士传，朱门肯曳野人裾。仙踪鹤驾徒劳梦，一夜西风吹草庐。
早秋述怀
作者：李英
朝代：明

海上秋风不断吹，依然爽气入茅茨。沧波有约鸥同适，古道无人剑独知。老我力贫何借托，抚儿閒懒恣愚痴。巑岏丘壑容云卧，不似咸阳作客时。
春日出郊游鄢庄二首
作者：李英
朝代：明

马上垂鞭问竹扉，东风吹我薜萝衣。郢中谁道阳春曲，此地杨花似雪飞。载酒春山路不迷，平原千里草萋萋。看花深入花源去，无数黄鹂傍客啼。
春日出郊游鄢庄二首·其一
作者：李英
朝代：明

马上垂鞭问竹扉，东风吹我薜萝衣。郢中谁道阳春曲，此地杨花似雪飞。
春日出郊游鄢庄二首·其二
作者：李英
朝代：明

载酒春山路不迷，平原千里草萋萋。看花深入花源去，无数黄鹂傍客啼。
春日卧病有作
作者：李英
朝代：明

芳春将已半，犹自掩山房。雨过流尘净，灯悬暗壁光。苦吟双客鬓，久病一禅床。明日新晴好，寻花向草堂。
春日同元章隐君过集伯鳞伯羽二文学结绿斋赏菊得生字二首
作者：李英
朝代：明

惊蛰雨无晴，追欢泛菊英。淹留酬酩酊，不必论浮生。谢客怜高会，西池春草生。谁知深洞里，还共听新莺。
春日同元章隐君过集伯鳞伯羽二文学结绿斋赏菊得生字二首·其一
作者：李英
朝代：明

惊蛰雨无晴，追欢泛菊英。淹留酬酩酊，不必论浮生。
春日同元章隐君过集伯鳞伯羽二文学结绿斋赏菊得生字二首·其二
作者：李英
朝代：明

谢客怜高会，西池春草生。谁知深洞里，还共听新莺。
春日旅寓霍成章羊城酒馆马春元诸君见过小酌因题垆头谩赋二首
作者：李英
朝代：明

醉乡深处柳如烟，花落花开春可怜。只为风骚耽市隐，相逢都是酒中仙。飞来黄鹤舞翩跹，潇洒垆头酒似泉。忆我太公为饮者，谪仙风雅至今传。
春日旅寓霍成章羊城酒馆马春元诸君见过小酌因题垆头谩赋二首·其一
作者：李英
朝代：明

醉乡深处柳如烟，花落花开春可怜。只为风骚耽市隐，相逢都是酒中仙。
春日旅寓霍成章羊城酒馆马春元诸君见过小酌因题垆头谩赋二首·其二
作者：李英
朝代：明

飞来黄鹤舞翩跹，潇洒垆头酒似泉。忆我太公为饮者，谪仙风雅至今传。
春日游上方寺访竹塘上人禅房四首
作者：李英
朝代：明

步屧寻江路，随缘到上方。日高丹鹫岭，心远白云乡。草树含芳润，风烟接混茫。隋家堤畔柳，春浪汴渠长。披云游古刹，问偈欲栖禅。共倚梅花阁，因翻贝叶篇。青霞吾道在，丹壑此心悬。何事劳行役，尘踪只自怜。春草正芳菲，禅关隐翠微。古堂僧定后，荒径客来稀。烟散千山远，江空一鸟飞。坐听钟磬晚，双树思依依。徙倚蜀冈边，探奇思渺然。看碑寻古井，挥麈赋新篇。野寺多逢客，山家有胜缘。倘成莲社约，何异虎溪前。
春日游上方寺访竹塘上人禅房四首·其一
作者：李英
朝代：明

步屧寻江路，随缘到上方。日高丹鹫岭，心远白云乡。草树含芳润，风烟接混茫。隋家堤畔柳，春浪汴渠长。
春日游上方寺访竹塘上人禅房四首·其三
作者：李英
朝代：明

春草正芳菲，禅关隐翠微。古堂僧定后，荒径客来稀。烟散千山远，江空一鸟飞。坐听钟磬晚，双树思依依。
春日游上方寺访竹塘上人禅房四首·其二
作者：李英
朝代：明

披云游古刹，问偈欲栖禅。共倚梅花阁，因翻贝叶篇。青霞吾道在，丹壑此心悬。何事劳行役，尘踪只自怜。
春日游上方寺访竹塘上人禅房四首·其四
作者：李英
朝代：明

徙倚蜀冈边，探奇思渺然。看碑寻古井，挥麈赋新篇。野寺多逢客，山家有胜缘。倘成莲社约，何异虎溪前。
春日游永泰寺
作者：李英
朝代：明

东山开宝地，方外有良缘。偶与许洵辈，来参支遁禅。晴光分翠岱，春色满诸天。不尽贪幽兴，松林锁夕烟。
春日登五羊城楼眺望因寄溪上友人
作者：李英
朝代：明

翩翩归雁过扶胥，独客登楼俯大虚。涨海波声天外尽，平原烟色柳中疏。浮云越巂千峰迥，霸气秦关万里馀。却忆故人南海上，相将骑鹿访茅庐。
春日访客隆福寺
作者：李英
朝代：明

万里春回汉苑西，禅林独步访幽栖。雪消石磴流澌急，云尽柴门落日低。归雁每从南浦见，新莺多在上林啼。清尊且约寻芳去，匹马西山路不迷。
春日过黄文士伯舆爽然堂听伦文叔鼓琴于玉兰花下
作者：李英
朝代：明

短褐逍遥问仲宣，山斋习静坐谈玄。广陵调绝谁传散，茂苑香移自爽然。万壑松风吟膝上，一枝兰玉扑尊前。同怀借得同幽赏，胜事能无记往年。
春日道院咏雪
作者：李英
朝代：明

腊尽梅初发，春光郁未开。六花飞汉苑，三白满蓬莱。天阔银成海，山高玉作台。蹇驴犹索句，孤眺思悠哉。
春江曲
作者：李英
朝代：明

持竿垂钓，顶笠披蓑。兰舟桂棹，沧海烟波。得鱼沽酒，邀月讴歌。芦林深处，食宿婆娑。
昼卧
作者：李英
朝代：明

婆娑小洞一渔翁，竹院莓苔谢客封。卧对三山并五岳，依然顾恺画图中。
晓发五羊驿
作者：李英
朝代：明

舟发五羊城，西风无限情。海云开曙色，江雁渡潮声。目极秦山远，天低楚树平。柁楼回首处，万里是王程。
晚登毗卢阁
作者：李英
朝代：明

上方高阁倚青天，阊阖云中紫气连。万里关河吹角里，几家砧杵乱鸿边。庭前祇树飞秋叶，竹外寒山起夕烟。把酒不堪人已远，粤南燕北思绵绵。
普德寺寻悦上人不遇
作者：李英
朝代：明

□中怀净土，犹隔几尘沙。金界风烟色，珠林日月华。悟来云是影，讲后雨为花。何事支郎去，疏梅一树斜。
普惠寺饮饯即席留别王云卿
作者：李英
朝代：明

中原马首白云开，双树林边尽此杯。明日过淮还忆汝，西风摇落景夷台。
暮春有怀二首
作者：李英
朝代：明

九关北望净风尘，碧草萋萋柳色新。却愧文园犹卧病，落花飞雨怨残春。天南天北暮春时，徙倚空怜御柳丝。云掩碧苔人寂寂，数声啼鸟在高枝。
暮春有怀二首·其一
作者：李英
朝代：明

九关北望净风尘，碧草萋萋柳色新。却愧文园犹卧病，落花飞雨怨残春。
暮春有怀二首·其二
作者：李英
朝代：明

天南天北暮春时，徙倚空怜御柳丝。云掩碧苔人寂寂，数声啼鸟在高枝。
暮春泛舟游玄湖二首
作者：李英
朝代：明

郭外玄湖胜，风光欲暮春。扁舟聊寄兴，泉石偶相亲。万柳飘丝密，千莺转曲频。沧浪还指点，烟景与游人。行行三径曲，采秀绕湖滨。山鸟能迎客，潭鱼不避人。绿蘋依水净，红药袅烟新。半醉淮西酒，浮沈又一春。
暮春泛舟游玄湖二首·其一
作者：李英
朝代：明

郭外玄湖胜，风光欲暮春。扁舟聊寄兴，泉石偶相亲。万柳飘丝密，千莺转曲频。沧浪还指点，烟景与游人。
暮春泛舟游玄湖二首·其二
作者：李英
朝代：明

行行三径曲，采秀绕湖滨。山鸟能迎客，潭鱼不避人。绿蘋依水净，红药袅烟新。半醉淮西酒，浮沈又一春。
暮春遇卢达章诸君
作者：李英
朝代：明

武陵春暮，返照西台。风摇苍翠，花落深堆。群侪取会，击筑传杯。玄交道合，不厌蒿莱。
暮秋广陵驿下送别王氏兄弟南归
作者：李英
朝代：明

关河此别思依依，淮甸秋高落木稀。南国惊看鱼雁杳，西风愁送鹡鸰飞。千行衰柳笼寒色，一片征帆向夕晖。知是故园花满径，应怜客子未同归。
月夜同欧黄关诸词客雅集
作者：李英
朝代：明

萧萧朔气满江津，明月西园集上宾。白眼相看双剑合，清尊潦倒片心真。望中海树飘红叶，江上秋霜莽白蘋。却羡芙蓉烟水色，可堪携手共垂纶。
月夜同欧黄诸词客集城南楼得凉字
作者：李英
朝代：明

江城明月夜，幽赏思偏长。笛弄梅花落，尊开竹叶香。淡云笼树色，荒径散秋凉。好觅渔樵去，扁舟赋水乡。
朱博士以礼上人画竹索题二首
作者：李英
朝代：明

南来长干僧，解写江陵竹。有斐德不孤，为君诵淇澳。高阁日盘桓，来从雪里看。谁知广文馆，偏有翠琅玕。
朱博士以礼上人画竹索题二首·其一
作者：李英
朝代：明

南来长干僧，解写江陵竹。有斐德不孤，为君诵淇澳。
朱博士以礼上人画竹索题二首·其二
作者：李英
朝代：明

高阁日盘桓，来从雪里看。谁知广文馆，偏有翠琅玕。
李山人裕伟游金陵初归趋访留饮
作者：李英
朝代：明

浮江一苇秣陵归，万里轻装似陆机。下榻龙池开旧社，趋庭莱綵拜慈闱。朱弦奏调知音少，白雪挥毫和者稀。握手谈交频进酒，沈酣犹自愧青衣。
李山人裕尹见过得桥字
作者：李英
朝代：明

岩岫桂香飘，逢君渴病消。似怜鸡黍约，不惜马蹄遥。采秀怀丹诀，寻真度铁桥。沧洲吾道在，谁肯负渔樵。
李茂显见过
作者：李英
朝代：明

烟水寄浮萍，琴尊几聚星。二毛怜尔白，双眼为谁青。高谊非陈重，论交得管宁。霞栖良可适，海上老传经。
来鹤洞中访云卓道人
作者：李英
朝代：明

老却沧江一敝裘，同声奉引醉乡游。霞栖每忆山阴客，云霁频移剡曲舟。傲世洞中欧似阮，问奇门下李如侯。谁知法海多灵气，风整应难下雪鸥。
杪秋黄茂才君甫偕元性元玉元佩伯守伯祥伯安伯任诸文士同赋菊花天分韵得花字
作者：李英
朝代：明

沧江寒色落蒹葭，谢客群游感岁华。无那霜风吹白发，不妨尊酒对黄花。挥弦流水期钟子，满坐知音是伯牙。松韵宜人情最惬，淹留日暮醉还家。
梁季参见访诗以赠之兼忆黄惟让
作者：李英
朝代：明

梁鸿称颍士，侠骨有清奇。浊酒论交晚，黄花辄赋诗。每随猿鹤侣，深恋竹林期。拟会公荣饮，抠衣慰所思。
梁税课用修自白下转官柳州巡司寄怀一首
作者：李英
朝代：明

闻君江左再移家，击柝微官署种花。暂寄柳州供柳史，堪从丹府觅丹砂。浪游忆昔登东岱，樵采胡为饭小麻。司马生涯归故里，鹤楼风月梦京华。
梁继先召饮
作者：李英
朝代：明

夕阳停棹锦岩隈，新好招携酌我杯。丛菊花残观赏罢，登楼初赋雪中梅。
梦中游天台作
作者：李英
朝代：明

裹药囊琴度岭来，乍辞沧海访天台。云连邛杖能扶我，石引名山岂用媒。古洞酒禅初下榻，玉壶仙女共登台。游魂彷漾茫茫起，月浸桃花一棹回。
横浦驿别梁景怀何尚贤欧允亮
作者：李英
朝代：明

萍梗飘零笑此身，十年羁思不堪陈。谁知南北章江水，又向河桥别故人。
次韵酬伦惟伯见怀
作者：李英
朝代：明

多年萍迹自浮沈，江海空驰万里心。九陌繁花春梦里，五湖青草暮天阴。怀君寂寞难成赋，抚景萧条漫抱琴。欲寄尺书缄别恨，新莺偏似故园音。
欧卢二社长见过得云字
作者：李英
朝代：明

二子情何洽，风骚与我群。盟交倾浊酒，世事若浮云。鹤唳楼前舞，莺啼径里闻。酕醄歌一曲，海岳驻斜曛。
欧武士绍思见过索赠
作者：李英
朝代：明

一时任侠道旁名，边塞他年往请缨。马上青山聊傲睨，匣中宝剑有悲鸣。杯行讯急巡兵合，觞令深岩斩将成。姓字莫通俱酩酊，卫青行阵是君兄。
欧雷二子往游西粤见过宿别赋赠二首
作者：李英
朝代：明

罢钓归时独掩门，客来肯对浊醪尊。夜深苜蓿犹堪煮，自昔田家老瓦盆。月照牂牁江水长，扁舟明月度端阳。远途无数南征雁，好寄西来字八行。
欧雷二子往游西粤见过宿别赋赠二首·其一
作者：李英
朝代：明

罢钓归时独掩门，客来肯对浊醪尊。夜深苜蓿犹堪煮，自昔田家老瓦盆。
欧雷二子往游西粤见过宿别赋赠二首·其二
作者：李英
朝代：明

月照牂牁江水长，扁舟明月度端阳。远途无数南征雁，好寄西来字八行。
步韵寄答何山人敬熙
作者：李英
朝代：明

燕市归来构酒楼，溪桥流水武陵秋。尊前适兴群黄鹤，海上忘机伴白鸥。投赠华椷题古调，何劳远使问貂裘。木桃酬报非心事，长至梅花寄陇头。
步韵酬答吴秀才彦家
作者：李英
朝代：明

一瓶高挂白如银，司马当垆祇为贫。岩下拂云丹桂发，篱边傲雪菊花新。青山忆尔能招隐，猿鹤怜余偶结邻。折苇渡江将入社，平原十日饮为真。
步韵酬答郑秀才肖筠
作者：李英
朝代：明

何事披书卧竹园，新诗赠我古玄言。相思两地孤琴在，徙倚高斋四壁存。剡曲浮槎吾欲发，陇头飞雪兴犹繁。摇心闻落梅花弄，能使垆头倒玉尊。
江州元日
作者：李英
朝代：明

献岁天涯赋独醒，东风旌旆满津亭。九霄日暖山云碧，万国春回海树青。匡岳有怀频倚剑，江湖作客即浮萍。可堪时序愁中过，岭外孤鸿只自听。
泊厓门吊古
作者：李英
朝代：明

宋家飘泊到厓门，终古令人一怆魂。此际征帆不可渡，满天风雨下黄昏。
泗水驿楼晚眺
作者：李英
朝代：明

策马淮西路，飘飘作远游。关山频击柝，疲病独登楼。河绕龟峰出，天连泗水流。不堪羁客思，吹角送残秋。
泛舟
作者：李英
朝代：明

沧洲浮小艇，独载我之身。头白心何老，囊空道未贫。渔歌随日唱，鸥好逐时亲。不为文王幸，披裘把钓纶。
泰州光孝寺留别法轮上人
作者：李英
朝代：明

十年萍迹叹浮沈，此际因怜静者心。明月独堪裁薜荔，白云犹自恋衣簪。疏钟隐隐千峰碧，高阁重重万树深。别去江淮清梦远，他时书札复相寻。
浮梁大雪过祁门
作者：李英
朝代：明

鸿雁尽南飞，山山落木稀。乡关何处望，鞭弭几时归。雪色催征骑，梅花点客衣。新安江上水，莫遣送斜晖。
淮阴夜泊
作者：李英
朝代：明

淮水日悠悠，南征达楚州。荒凉何代郡，飘泊此□舟。漂絮曾施食，持竿亦拜侯。孤城欹枕卧，一夜听东流。
清明日谒先考妣墓
作者：李英
朝代：明

独抱终天恨，思亲泪未乾。坟茔一沾洒，风木几摧残。日落猿声急，云愁山色寒。泉台封闭后，形影梦中看。
清远客舍春夜对月感怀
作者：李英
朝代：明

十口家何在，驱驰度此生。苧衣江雁信，菰米海鸥情。迢递川空迥，徘徊月自明。山城春草绿，愁杀杜鹃声。
渡江
作者：李英
朝代：明

长江那可渡，白浪渺秋烟。歌后犹持楫，愁来一扣舷。飞帆晴树外，归鸟夕阳边。飘泊知何处，渔灯傍客眠。
渡淮
作者：李英
朝代：明

西风淮右过，客子意如何。夕照长堤曲，秋生平楚多。衰柳连古驿，落叶下沧波。挂席飘然去，谁知鼓枻歌。
游吴舍人园
作者：李英
朝代：明

禁闼辞归日，青霞道自尊。翛然丛桂隐，何异辟疆园。大壑今逃俗，高林已避喧。飘飘南海客，短褐一登门。
游周园
作者：李英
朝代：明

垂杨一径转，徐步到城边。烟散窗中树，凉生雨后天。笔床封积藓，石磴泻鸣泉。回首高台上，秋山更可怜。
游大明寺
作者：李英
朝代：明

平山堂在蜀冈边，松下清泠第五泉。梵宇钟声千涧落，江门秋色片帆悬。题诗旧社人何处，挥麈高斋客共禅。更欲与君期出世，归心多在白云天。
游小金山鳌峰寺
作者：李英
朝代：明
体裁：五言律诗

空门幽绝处，系艇一登临。壁削江浮玉，云垂地布金。断碑穿竹径，挥麈坐松阴。千载峨嵋客，回看出世心。
游小金山鳌峰寺
作者：李英
朝代：明

空门幽绝处，繫艇一登临。壁削江浮玉，云垂地布金。断碑穿竹径，挥麈坐松阴。千载峨嵋客，回看出世心。
游弘法寺
作者：李英
朝代：明

久客滞燕州，时寻宝地游。幽栖随鸟入，徙倚听泉流。林树笼禅阁，烟霞绕佛楼。高僧同一笑，何异虎溪头。
游报恩寺访恩上人
作者：李英
朝代：明

蹑屧登金地，逢师一语同。此生元似幻，无色不成空。慧日开灵境，慈云护法宫。未须谈六代，禅藻在江东。
游浮邱
作者：李英
朝代：明

一叩朱明户，天南此地孤。白云开薜荔，秋色散蘼芜。蒲涧谁名汉，诃林不属吴。赐归荣秘监，何但镜为湖。
游焦山因谒汉隐君祠
作者：李英
朝代：明

冥心归净域，幽赏且高歌。泉石留人处，烟霞奈尔何。诸天开福地，落日满沧波。为访焦君隐，春深长薜萝。
游甘露寺
作者：李英
朝代：明

甘露何年降，翛然古佛堂。老僧不说法，童子自焚香。大地慈云合，诸天慧日长。一庵藏海岳，空忆米家狂。
游西山经玉泉池望西湖
作者：李英
朝代：明

野外尘氛绝，诸天望不迷。溪深春日淡，烟重绿杨低。石壁僧同赋，山园鸟自啼。扁舟乘兴地，谁共泛湖西。
游郑园
作者：李英
朝代：明

挟弹章台路，开尊郑谷边。看花随曲涧，倚树听鸣蝉。浊酒云林下，浮生海岳前。彯缨何处客，犹咏帝京篇。
游金山寺
作者：李英
朝代：明

久忆名山胜，春风泛艇游。巨涛吞宝刹，朗月涌江流。啼鸟窥禅诵，飞花过石楼。上方钟磬晚，天乐起峰头。
溪上
作者：李英
朝代：明

溪上西风吹鹖冠，家贫归计强承欢。谁知阙下佣书者，又向沧浪理钓竿。
潢上钓鱼得四十九枚戏成小诗
作者：李英
朝代：明

偶结西河叟，朝朝驻水滨。谁知麋鹿性，还与白鸥亲。草伏情偏剧，风餐岁更贫。因思游北固，曾作钓鲈人。
爽台诗应教
作者：李英
朝代：明

大江江畔是平台，犹有西山一片来。爽气乍从千里至，白云曾傍五城开。人推大雅标词苑，春逐清歌进酒杯。幸得追游逢赋雪，侍臣谁敢并邹枚。
献岁六日欧关黄诸词客初开海西社会午后见过李英酒馆雅谈赋此
作者：李英
朝代：明

龙津百卉竞繁华，风日晴明淑气赊。北海芳尊青竹叶，西台深处碧桃花。骚人献岁初开社，白雪阳春几大家。司马垆头消渴久，何劳长者一停车。
王黄二子将有行期过访客舍
作者：李英
朝代：明

风尘倦客不胜悲，把袂三秋问去期。枕上不堪千里梦，尊前又赋四愁诗。西风雁过华阳馆，北极霜飘太液池。金谷黄花还共赏，天涯谁许便分离。
甘茂修见过
作者：李英
朝代：明

故人怜久别，握手慰生平。短剑三江钓，扁舟万古情。窗前飘木叶，沙际落鸿声。且醉垆头酒，何如阮步兵。
生日
作者：李英
朝代：明

虚度六十五春，曾游燕赵咸秦。所观后史前史，偏忆今人古人。
用韵再赞黄文士伯舆婚配之喜席上赋
作者：李英
朝代：明

合卺杯传夜未央，洞房银烛照红妆。佳人才子鸳鸯匹，好似梁鸿配孟光。
用韵酬赵山人君宠
作者：李英
朝代：明

水石桥边隐逸人，四时头戴白纶巾。修成竹径方为社，寻得桃源岂避秦。尔伴青霞偏爱僻，我群黄鹤幸相亲。由来粤海多灵异，老蚌遗珠席上珍。
甲子元日晓望
作者：李英
朝代：明

长空耿耿断鸿声，晓日春风满帝城。沙漠浮云千树敛，蓟门积雪万家明。他乡客舍南归梦，故国亲庭北望情。自笑谁如班定远，佣书犹得就功名。
甲辰三月初度自述
作者：李英
朝代：明

萧骚老矣芰荷裳，日日持竿钓水乡。翠竹苍松为伴党，清泉丹壑度星霜。不辞美酒百千斗，已醉韶光二万场。一子愚痴无所望，只凭猿鹤慰愁肠。
甲辰元旦
作者：李英
朝代：明

历书初启日，花甲又重逢。文字参词客，青山伴老农。东风吹薜荔，春水浸芙蓉。梦寐飘然去，罗浮四百峰。
留别吴山人虎臣
作者：李英
朝代：明

雪色双龙剑，谁知又解携。余归思问寝，尔去尚羁栖。涕泪天俱远，河山日易低。依依今夜梦，犹自恋淮西。
留别周氏诸君子
作者：李英
朝代：明

津亭折赠柳条新，挂席东风度海滨。别后沧波遥引望，双鱼须寄鹤楼人。
癸卯除夕
作者：李英
朝代：明

穷愁怜此夕，秉烛坐更阑。岁月催人老，生涯浊世难。枯肠甘淡薄，霜鬓易摧残。风木亲何在，牛衣只自寒。
登岱
作者：李英
朝代：明

岱宗犹有汉云封，瑶草金芝事事空。万树苍茫舟壑里，诸峰迢递碧霞中。双龙尚见秦关气，疋马频嘶越观峰。自笑登高不能赋，古松苍柏思何穷。
登楼怀友
作者：李英
朝代：明

故人何事各西东，万里登高恨不同。绝嶂浮云连碣石，诸天佳气满华嵩。长城驿路遥看处，故国音书怅望中。独有归心南海去，不堪斜日送征鸿。
登汝南城楼
作者：李英
朝代：明

汉江东去渺烟波，鹅鸭城边思若何。万里崧高不堪望，西来山色白云多。
登真定城楼
作者：李英
朝代：明

高阁岧峣倚碧空，汉关北望几千重。翩翩归雁西山外，又过春云万丈峰。
登飞来寺山顶
作者：李英
朝代：明

峡山古寺傍青天，殿阁岧峣紫翠连。日暮薜萝千嶂合，猿声多在白云边。
白下逢张太学幼于
作者：李英
朝代：明

淮南一别不相闻，茂苑深栖最忆君。龙卧剑池藏紫气，鸾飞钟阜啸青云。乍惊蓬鬓飘霜色，共向茅斋坐夕曛。自昔才名称绮岁，风流何但汉终军。
碧云寺
作者：李英
朝代：明

古刹何年启，禅堂倚碧霄。烟深千树密，云断众峰遥。客过闻山磬，僧来候石桥。何当尘世隔，丹壑路迢迢。
社日
作者：李英
朝代：明

燕自南来鸿北飞，田家社饮醉扶归。月明水阁横吹笛，风送梅花入翠微。
秋兴二首
作者：李英
朝代：明

邗江秋色对踌躇，五岳年来忆著书。多病已抛沧海钓，穷愁惟问白云居。掩窗有梦频成蝶，弹铗高歌不为鱼。强欲解嘲君莫笑，寂寥半似草玄庐。兵戈世路感离忧，江国谁怜远客愁。谈笑便能投笔去，功名宁负抱书游。疏砧城郭家家月，落叶篱门树树秋。莫向淮阴吊韩信，汉庭元不吝封侯。
秋兴二首·其一
作者：李英
朝代：明

邗江秋色对踌躇，五岳年来忆著书。多病已抛沧海钓，穷愁惟问白云居。掩窗有梦频成蝶，弹铗高歌不为鱼。强欲解嘲君莫笑，寂寥半似草玄庐。
秋兴二首·其二
作者：李英
朝代：明

兵戈世路感离忧，江国谁怜远客愁。谈笑便能投笔去，功名宁负抱书游。疏砧城郭家家月，落叶篱门树树秋。莫向淮阴吊韩信，汉庭元不吝封侯。
秋夜
作者：李英
朝代：明

秋风一夜度江干，月满西楼十二阑。金马门前霜气早，白狼城北角声残。莼鲈偏引江乡梦，裘帽翻怜客舍寒。万里家山云树里，鸿书谁复念长安。
秋夜同叶文信步月过刘汝贤高斋因望西山作
作者：李英
朝代：明

秋风吹白露，寒色满皇都。海树浮云尽，江天明月孤。疏砧连北塞，群雁过西湖。爱此潇凉夜，黄金一醉无。
秋怀
作者：李英
朝代：明

荒斋客已六年逋，故国山川梦寐俱。双膝每勤参大士，一编宁解著潜夫。谁怜久病癯如沈，独有交游侠似朱。却望秋江南去路，烟霞堪自老头颅。
秋思
作者：李英
朝代：明

曾是沧洲旧钓徒，西风落魄寄江都。望中故国千山阻，别后经年一字无。庾岭烟霞秋思远，楚天风雨暮帆孤。谁怜飘泊他乡客，不为江莼滞五湖。
秋日卧病显恩僧舍承邬文学汝翼贻诗枉问赋此答之
作者：李英
朝代：明

寂寂掩松萝，秋声萧寺多。劳君传七发，为我起沈痾。书似文园病，贫能杜甫歌。京江他日梦，迢递阻沧波。
秋日山中寄怀燕京诸友
作者：李英
朝代：明

关河遥望五云长，巾舄翩翩剑气光。万里青天飞紫雾，几家红树散秋霜。怜余兰茝垂丹壑，忆尔风尘在异乡。此际南来燕塞雁，可无书札寄山房。
秋日欧卢二社长见过同读钟茂才秀贞诗集赋此寄怀
作者：李英
朝代：明

十年清梦忆高踪，明月瑶台不可逢。自昔袁宏元倚马，只今御李亦登龙。雄心每对二三子，丹检常怀四百峰。霜后授衣忧岁晚，秋江一泛采芙蓉。
秋晓漫兴
作者：李英
朝代：明

长天万里晓烟分，塞雁南飞度朔云。落叶凄凄寒色早，城头悲角不堪闻。
秋风
作者：李英
朝代：明

故国椷书绝塞鸿，关山何地不秋风。军符南入兵戈里，虏骑东来涕泪中。拙计烟霞思束楚，浮生沧海叹飘蓬。登楼颇似荆州日，王粲淹留赋独雄。
立冬客馆病坐
作者：李英
朝代：明

羁旅立冬时，凄风擗面吹。病多丝发短，愁怯雪霜欺。人事频如幻，纵横一似棋。寒暄何足问，天地总无私。
立春夜对月怀李时芳
作者：李英
朝代：明

门掩琴书静，怀君对月明。烟云开暝色，鸿雁落春声。独夜多愁思，清尊少客情。燕歌吟望处，空复旅魂惊。
立春日渡江过濠梁
作者：李英
朝代：明

落日满濠梁，中原路已长。暝云通泗水，归雁度潇湘。柳色争春发，梅花满路香。南行家渐近，登阁见江乡。
立秋
作者：李英
朝代：明

千山当落日，一叶又惊秋。未解相如病，犹增宋玉愁。行藏羞短鬓，渔钓忆沧洲。何事长为客，西风独倚楼。
端午同友人泛舟游大通寺
作者：李英
朝代：明

中夏值端阳，来游曲水旁。落霞侵殿阁，芳草过林塘。竞渡歌声乱，开尊客思长。陶然同一醉，明月在沧浪。
端阳日同欧黄诸君子集海西诗社得情字
作者：李英
朝代：明

词人雅会酬佳节，酒泛菖蒲及我情。落魄无论形似鹤，放怀真得饮如鲸。绿荷荏苒怜霜鬓，綵笔纵横负友生。何限风光看世态，江乡惟有白鸥盟。
答傅生
作者：李英
朝代：明

昨得南来札，开椷字字愁。苍茫关树尽，迢递汉江流。朔雪家何处，秋风客买舟。辄思云卧好，焉敢负罗浮。
答吴门王百谷
作者：李英
朝代：明

荷衣鹤发老沧波，尺牍遥传念钓蓑。目断天涯秋月满，梦飞江左暮云多。新诗古调难为和，丛菊丹岩只自歌。海内才名珍重意，著书终日掩藤萝。
答方永叔见寄
作者：李英
朝代：明

斋署青灯下，飞书见远情。登楼瞻岳色，隐几听江声。明月双鸿过，西风孤剑横。忆君多慷慨，千里结幽盟。
答李明府椷遗葛履兼贶六韵问病二首
作者：李英
朝代：明

词人能解赠，黄帽与青鞋。抱是烟霞疾，凄其土木骸。短藜扶蹇步，芳草动归怀。谁道缁衣馆，偏怜破砚斋。白马长安令，投余大隐篇。封椷遗侧陋，怀袖奉周旋。岭峤青霞上，关门紫气前。流沙他日去，稽首著书年。
答李明府椷遗葛履兼贶六韵问病二首·其一
作者：李英
朝代：明

词人能解赠，黄帽与青鞋。抱是烟霞疾，凄其土木骸。短藜扶蹇步，芳草动归怀。谁道缁衣馆，偏怜破砚斋。
答李明府椷遗葛履兼贶六韵问病二首·其二
作者：李英
朝代：明

白马长安令，投余大隐篇。封椷遗侧陋，怀袖奉周旋。岭峤青霞上，关门紫气前。流沙他日去，稽首著书年。
答田博士
作者：李英
朝代：明

风流田国士，江左自翩翩。似是居驺客，今逢入洛年。甘泉秋献赋，碣石夜谈天。愧我双钓色，蹉跎傍日边。
答苏秀才履周愚公二首
作者：李英
朝代：明

萧瑟西风叹敝裘，苍林摇落片云浮。海天梦断青山暮，江国书传白雁秋。却忆孙生今闭户，可堪王粲独登楼。芙蓉碧水频搔首，欲上龙门一泛舟。寂寞荒斋漫抱琴，焚香兀坐忆知音。倦游垂老沧洲隐，消渴将期白社吟。岩桂芬芳秋气早，海波迢递暮云深。水村十里人难见，清梦时时到竹林。
答苏秀才履周愚公二首·其一
作者：李英
朝代：明

萧瑟西风叹敝裘，苍林摇落片云浮。海天梦断青山暮，江国书传白雁秋。却忆孙生今闭户，可堪王粲独登楼。芙蓉碧水频搔首，欲上龙门一泛舟。
答苏秀才履周愚公二首·其二
作者：李英
朝代：明

寂寞荒斋漫抱琴，焚香兀坐忆知音。倦游垂老沧洲隐，消渴将期白社吟。岩桂芬芳秋气早，海波迢递暮云深。水村十里人难见，清梦时时到竹林。
答黄悦可见寄
作者：李英
朝代：明

故人久别益凄其，谁遣瑶华慰所思。丹凤城头不堪望，五陵春早滞归期。
答黄悦可见寄
作者：李英
朝代：明

日南天尽粤王台，犹得飞书远寄来。何事关山八千里，暮云春树思悠哉。
纪兴二首
作者：李英
朝代：明

每日频开，竹径清修，独爱谈玄。交游方外，骚雅都是，诗禅酒禅。所为三教，弟子长吟，社结莲花。绣佛尊前，颂酒不妨，在家出家。
纪兴二首·其一
作者：李英
朝代：明

每日频开，竹径清修，独爱谈玄。交游方外，骚雅都是，诗禅酒禅。
纪兴二首·其二
作者：李英
朝代：明

所为三教，弟子长吟，社结莲花。绣佛尊前，颂酒不妨，在家出家。
罗象先谈万字见过留宿
作者：李英
朝代：明

岁残鸡黍会，二仲凤山来。剞劂簧中调，欢娱烛下杯。潜踪惊令序，偃蹇卧蒿莱。风雪明朝别，沧江一棹回。
自述
作者：李英
朝代：明

铁砚生涯老鹖冠，烟波三载负鱼竿。梅开蓟北孤窗冷，雁去江南一字看。醉哭穷途非阮籍，高歌长铗愧冯欢。
节孝徽音卷为李隐君裕培赋
作者：李英
朝代：明

凤去烟销路渺茫，孤鸾贞守觉凄凉。依然松柏看人老，愁对妆台满鬓霜。伴读一经为教子，梦飞三岛不逢郎。旌门拜诏承恩日，兰桂芬芳绕画堂。
花朝
作者：李英
朝代：明

深径孩童斗草忙，老人閒坐小茅堂。花红柳绿芬芳处，蜂舞蝶狂过粉墙。
苦雨二首
作者：李英
朝代：明

旬日严冬雨，行人各断魂。朔风吹粤峤，犹自掩柴门。商祈千日晴，农望四时雨。要得万姓欢，天公犹难处。
苦雨二首·其一
作者：李英
朝代：明

旬日严冬雨，行人各断魂。朔风吹粤峤，犹自掩柴门。
苦雨二首·其二
作者：李英
朝代：明

商祈千日晴，农望四时雨。要得万姓欢，天公犹难处。
草秋郊园
作者：李英
朝代：明

蹉跎犹作客，为爱辟疆园。渔浦亭临水，人家艇到门。白云屯大泽，秋色满中原。欲赋思归引，江蓠傍酒尊。
访何元贞不值马上口占
作者：李英
朝代：明

万木凋零夕照间，萧萧朔气下边关。雪中骑马咸阳客，犹似山阴访戴还。
访何隐君其睿
作者：李英
朝代：明

小阮高踪幸识荆，龙吟剑合叙幽情。春分海燕从南至，日暖江鸿尽北征。傲倪青山堪作赋，相依白社好齐盟。尊前意气求千古，鸡黍交期念李生。
访关山人少璋
作者：李英
朝代：明

只今文学老，栗里是渊明。菊植东篱下，尊深北海情。披襟惟意气，弹剑薄功名。不厌过从数，绨袍念李生。
访刘公子孟羽
作者：李英
朝代：明

浊世佳公子，同餐粤峤霞。朔风吹木叶，雪色点梅花。飘泊羊城客，淹留剡曲槎。放怀忘逆旅，长醉不思家。
访卢绍伦隐居
作者：李英
朝代：明

过访樵山老，高怀两鬓丝。榕阴同酌酒，菊径一敲棋。问寝承欢日，投簪戏綵时。藏真深洞里，兰桂满庭墀。
访张子觉留饮赋此赠之
作者：李英
朝代：明

独怜张仲蔚，遁迹掩蓬蒿。弦奏馀流水，杯传醉浊醪。贫存司马璧，佩有吕虔刀。且莫悲生事，春江共钓鳌。
访方台卿黄玄通李廷叔三友留酌
作者：李英
朝代：明

藏修耽阒寂，淹贯有群才。欲结莲花社，追欢竹叶杯。因知如管鲍，相见即陈雷。况此高阳会，焉能不醉回。
访无着上人
作者：李英
朝代：明

吴市吹篪客，閒来伴衲衣。似因玄理妙，益觉俗尘非。落日停沧海，寒云拥翠微。竹垆煨芋栗，谈笑坐忘归。
访无着上人因题青莲宇
作者：李英
朝代：明

东林池水净，何许种青莲。精舍开三径，幽期驻七贤。经行明月下，趺坐薜萝前。我亦寻支遁，抠衣一访禅。
访曾参军留酌遇冯朱二山人同集
作者：李英
朝代：明

参军高兴剧，醉客酒如渑。意气论千古，风流冠五陵。朱家名自侠，冯衍赋偏能。不厌貂裘敝，恒阳共一登。
访李茂才子玉
作者：李英
朝代：明

南国称才彦，高怀爱酒狂。呼童沽白堕，开径坐华堂。蒯剑雄星合，骊珠璧月光。锦岩多秀色，结绮兴飞扬。
访李茂才瑞玉兄弟二首
作者：李英
朝代：明

日出扶桑四望宽，提筐跣足蹑云端。山中采药归当午，又踏芒鞋访二难。瓦窑桥下一茅堂，函有骊珠照乘光。闭户读书无俗虑，蓬蒿三尺坐清凉。
访李茂才瑞玉兄弟二首·其一
作者：李英
朝代：明

日出扶桑四望宽，提筐跣足蹑云端。山中采药归当午，又踏芒鞋访二难。
访李茂才瑞玉兄弟二首·其二
作者：李英
朝代：明

瓦窑桥下一茅堂，函有骊珠照乘光。闭户读书无俗虑，蓬蒿三尺坐清凉。
访李隐君裕培宅留饮偕次魁珏甫良甫诸茂才同集
作者：李英
朝代：明

潮平罢钓过西池，登访玄亭为问奇。捲幔共看凝雪菊，挥毫同赋侑觞诗。山人泽豹潜高隐，国士雕龙冠一时。莲社交游行乐地，放怀沈醉步归迟。
访梁苏二文学馆中留饮得秋字
作者：李英
朝代：明

二妙青云客，劳劳念敝裘。开尊情缱绻，抚景暂淹留。水国鱼龙夜，山斋桂树秋。无论生事薄，吾道且沧洲。
访欧文士子敬说剑斋
作者：李英
朝代：明

芙蓉溪上绝尘埃，烟水苍茫一径开。大历工诗犹善酒，高斋说剑识雄才。少年气色冲星汉，上驷桃花笑驽骀。海阔天晴沙鸟过，不张弓箭许重来。
访欧隐君少玄留饮偕何梁二文学同赋庐字韵
作者：李英
朝代：明

十年怜此会，搔首二毛馀。酌酒频弹铗，高歌不为鱼。参天深径柳，捲幔满床书。客过多羊仲，风流在草庐。
访苏茂才文初
作者：李英
朝代：明

才华苏仲子，一见慰生平。雅洽尊常满，弦挥调转清。莲花方结社，白雪几同声。念我贫犹老，悬悬万古情。
访赵山人尔真
作者：李英
朝代：明

望之不尽沧江水，餐得无穷绝峤霞。短褐逍遥长独往，桃源深处访君家。
访赵隐君裘卿
作者：李英
朝代：明

逸客閒居胜，寒溪九曲深。苦吟双鬓白，倾盖百年心。行乐堪杯酒，清修在竹林。钓竿随所适，烟艇五湖阴。
访陈山人性伟二首
作者：李英
朝代：明

三山山下碧江横，枉策丘□觅友生。草榻芳尊欢聚首，浮云疏雨不胜情。沙堤杨柳绿阴凉，倾盖华堂尽几觞。潮涨浮槎归路渺，满天离思度沧浪。
访陈山人性伟二首·其一
作者：李英
朝代：明

三山山下碧江横，枉策丘□觅友生。草榻芳尊欢聚首，浮云疏雨不胜情。
访陈山人性伟二首·其二
作者：李英
朝代：明

沙堤杨柳绿阴凉，倾盖华堂尽几觞。潮涨浮槎归路渺，满天离思度沧浪。
访陈隐君如初
作者：李英
朝代：明

隐居君有古人风，傲视烟霞俗不同。自愧登堂非孺子，谁知榻下得陈公。高歌斗酒情何剧，起舞双钩气并雄。念我资身犹可笑，持竿日向海门东。
访黄山人元性蓬蒿别业留饮
作者：李英
朝代：明

多才玩世隐江皋，远步寻君不惮劳。挥麈高斋吟古调，奏弦终日掩蓬蒿。丹心肮脏怜霜鬓，玄草虚閒醉浊醪。老丑亦知无可道，不禁飞兴洽波涛。
访黄山人希旦留饮得杯字
作者：李英
朝代：明

十月莼鲈美，盘餐许我陪。当门聊系艇，密坐一衔杯。夕照归鸦促，天寒过雁哀。敝貂无所适，閒傍竹林隈。
访黄隐君亮伯
作者：李英
朝代：明

白下论交昔有君，今朝溪上挹清芬。衔杯欲共罗浮月，四百峰头蹑白云。
访黄隐君元襄兄弟新居值雨晚宿
作者：李英
朝代：明

对雨论心夜，联床荆树堂。耽玄投大隐，取醉即高阳。侠士颜如玉，狂夫鬓似霜。不妨同信宿，蝶梦五更长。
谭从事少明往游中宿见过话别索赠赋此
作者：李英
朝代：明

峡山钟秀气，合浦现明珠。谁知一侠客，佩有双昆吾。君今安远游，恋别高阳徒。深杯壮此行，出关弃繻无。
赠万山人未夫
作者：李英
朝代：明

海内论骚赋，君如楚大夫。驰驱称上乘，名姓冠西都。梦与湘江远，身随汉月孤。袖中双剑在，人识是昆吾。
赠冼于觉
作者：李英
朝代：明

之子称骚雅，芳年道自华。潜虚怜白业，作伴有青霞。不尽山阴兴，频移剡水槎。寻游偏恋我，将去访丹砂。
赠别云卓道人方外游
作者：李英
朝代：明

佩刀怜独往，鼓棹别溪阴。每吐惊人语，长虚出世心。浮生怀五岳，结客散千金。策马咸阳道，能无念竹林。
赠别冯文士缉倩
作者：李英
朝代：明

文星昨夜驻江滨，一日襟期即故人。惆怅孤舟容易别，桃花潭水送汪伦。
赠别郭太学建初还闽中
作者：李英
朝代：明

君今天下士，更有古人风。侠自留燕重，才因入洛雄。星辰怜聚首，江海叹飘蓬。别去伤春夜，闽山在梦中。
赠吴山人虎臣
作者：李英
朝代：明

千里翩翩独往情，应知嵩少有幽盟。由来任侠如长孺，不但才华似士衡。入社每怀匡岳约，还山尝拟鹿门耕。嗟余落魄风尘色，笑解吴钩赠尔行。
赠姚太医
作者：李英
朝代：明

吴下医名大，人推鲍太玄。家声千卷在，儒业一经传。卖药能供酒，持筇不挂钱。相如独消渴，愿乞上池泉。
赠张医士君恒
作者：李英
朝代：明

雅爱通玄子，多才又善医。沈吟陶令菊，长醉习家池。市隐多方异，真心对故知。骚怀谁得似，丹炼是吾师。
赠张文学汝成
作者：李英
朝代：明

尔本云霄客，余惭草莽人。风尘悲短剑，意气惜芳春。绿发新诗早，青灯旧业贫。甘泉誇献赋，应继汉词臣。
赠新葵张山人赋得书字
作者：李英
朝代：明

汝南天下士，龙卧意何如。玉树春偏长，金尊夜不虚。持竿桐陌水，问字竹林居。狂客思琼玖，君能一报书。
赠朱明府仲开二首
作者：李英
朝代：明

何年彭泽赋归来，未少柴桑酒百杯。蓝舆诸生今又至，不知西去几时回。文词高已□皇坟，海内风流尔不群。多少侯芭来问字，柴门何但似扬云。
赠朱明府仲开二首·其一
作者：李英
朝代：明

何年彭泽赋归来，未少柴桑酒百杯。蓝舆诸生今又至，不知西去几时回。
赠朱明府仲开二首·其二
作者：李英
朝代：明

文词高已□皇坟，海内风流尔不群。多少侯芭来问字，柴门何但似扬云。
赠李少成
作者：李英
朝代：明

蓟城风土异，冰雪又将春。旅食乡同远，泥涂客共贫。交游谁意气，兄弟尔情亲。白璧轻相赠，何能报主人。
赠林祥云为书当垆集
作者：李英
朝代：明

君擅鸟迹书，为余表酒垆。笔精笺素外，目遍锦文馀。仰视先天象，旁窥历代墟。袖中字不灭，此意等璠玙。
赠欧文士元兰
作者：李英
朝代：明

雄才方弱冠，拂拭双吴钩。大笑当天舞，长怀出塞游。阶除摇玉树，龙洞锁书楼。好学淮阴子，垂纶得拜侯。
赠程生
作者：李英
朝代：明

涤器临邛客，千秋事可同。酿成新白酒，种得嫩青菘。混俗壶中叟，寻师河上公。应知深寄迹，巾舄复西东。
赠管生
作者：李英
朝代：明

天涯谁骨肉，岁月尔相亲。执手仍谈艺，交情不厌贫。倦游三辅日，长醉五陵春。更拟沧洲隐，持竿共钓鳞。
赠聂丈人二首
作者：李英
朝代：明

何来长啸蹑云烟，囊似韩康卖药年。自昔灞陵无二价，相逢谁解识神仙。山中大药几时成，黄帽青鞋入汉京。休怪儿童惊异貌，共传三耳是先生。
赠聂丈人二首·其一
作者：李英
朝代：明

何来长啸蹑云烟，囊似韩康卖药年。自昔灞陵无二价，相逢谁解识神仙。
赠聂丈人二首·其二
作者：李英
朝代：明

山中大药几时成，黄帽青鞋入汉京。休怪儿童惊异貌，共传三耳是先生。
赠许秀才
作者：李英
朝代：明

之子江淮彦，高歌侠气雄。孤灯悬雪屋，双翮待秋风。木食惭余拙，荷衣得尔同。邗沟一长啸，离合感飘蓬。
赠黎道士文登
作者：李英
朝代：明

祇坛深处集，大法未空传。世界看成幻，沈冥即是仙。河山千古梦，星月一壶天。老丑承玄赏，论交不记年。
辛巳元日对酒作
作者：李英
朝代：明

凤历初开日，春风宽客怀。浮生元草莽，纵饮自茅柴。落羽八千里，行歌十二街。飘然吾欲去，丘壑蹑芒鞋。
过京口访茅秀才平仲
作者：李英
朝代：明

暂系江边艇，寻君薜荔居。白云三径菊，落叶满床书。纵酒疑元亮，传经似仲舒。慇勤还握手，别去忆双鱼。
过休宁访邵长孺
作者：李英
朝代：明

河上三春别，鄣山千里来。长途初解辔，献岁一衔杯。我自缁尘客，君称白雪才。莫教分手易，相忆在燕台。
过姚洪胪市隐园
作者：李英
朝代：明

中林一归客，行乐在茅茨。水石今为主，烟萝旧有期。草玄芸满径，举白月临池。莫与公荣饮，春山爽气时。
过庐山宿东林寺
作者：李英
朝代：明

投策前朝寺，空门积雪多。猿声千涧落，雁字五峰过。白社谁同醉，青山只自歌。远师能爱客，禅讲夜如何。
过曲阜阙里谒孔庙
作者：李英
朝代：明

阙里抠衣地，中天紫气舒。自怜草莽客，幸礼圣人居。道在千秋日，功成六籍书。金丝犹可听，俯仰意何如。
过欧隐君□佩宅遇陈山人懋节因忆乃兄□□惟□□昭二公
作者：李英
朝代：明

石室徵君宅，陈蕃偶再逢。幽盟追旧社，念我处临邛。綵笔题诗句，篱花泛酒浓。寸心怀二妙，即欲一登龙。
过江头李宅拉月野山人再访庵朴隐君因慰珏甫茂才丧内之戚留饮凤藻轩偕重甫良甫诸君子同集至夜宿此
作者：李英
朝代：明

只尺江头路不赊，追寻词客共餐霞。诗题黄菊开三径，社结青莲是一家。笛咽弦崩情自遣，山移水恨怅无涯。迟回日暮忘归去，卧对银灯数落花。
过溪南访吴虎臣
作者：李英
朝代：明

汝南分手各凄其，雁字何由慰所思。岭峤驱车寻太隐，烟霞披褐赴幽期。孤征欲赋怀空壮，五载重逢鬓已丝。飘泊风尘那可道，报君惟有白驹诗。
过滁州游琅琊寺
作者：李英
朝代：明

滁阳寻福地，江上早春时。谈麈僧开阁，挥毫客赋诗。诸天残雪暝，双树白云垂。欲学无生法，皈依问远师。
过留都访何尚爵客馆
作者：李英
朝代：明

万里飘蓬叹异乡，故人握手慰愁肠。登楼共醉金陵酒，击楫还冲楚泽霜。目断江城秋树迥，心驰淮海暮天长。别来勿谓关山阻，待尔鸿书远寄将。
过长源访程子虚
作者：李英
朝代：明

识面欢相得，劳劳念敝裘。天涯余浪迹，海内尔名流。邺郡称诗客，甘泉献赋秋。他时还把袂，策马入皇州。
过韦涌再访方山人际明不遇
作者：李英
朝代：明

春早凭高望大洲，棕鞋桐帽过江头。问津何处寻安道，挂席东风送子猷。几度关门占紫气，再来岩壑觅青牛。白云深锁人难见，兴尽空回剡曲舟。
过韶州宿芙蓉驿
作者：李英
朝代：明

暂宿沧洲上，离乡已几宵。海风秋飒飒，江月夜寥寥。归梦青山远，椷书白雁遥。谁知羁旅客，终是恋渔樵。
过黄宅书馆吴子赞黄君甫二茂才黄元庸欧裔能黄叔和雅集同赋之字韵
作者：李英
朝代：明

白头游不倦，晓起独垂丝。小艇无拘碍，沧江任所之。投閒陪雅士，博笑赴围棋。消洒东篱下，飞觞侑俚词。
过黄文士伯舆爽然堂閒坐遇吴业伯冼华甫罗载相三山人携琴偶至雅集
作者：李英
朝代：明

南州榻始下，三益抱琴来。席上娱流水，花前笑举杯。知音怜绝调，终古见高才。幸遇同欢赏，夷犹半日回。
迷路投宿山寺
作者：李英
朝代：明

旷野夕阳下，长林皓月升。迷途随马去，唤渡有山应。树杪出孤寺，钟边来一僧。秋宵禅榻静，相对话寒镫。
送乡友南还
作者：李英
朝代：明

翩翩旌旆去如飞，独立河梁对落晖。皂帽不堪为客久，青门频送故人归。看云经岁乡书绝，临水伤春乐事稀。燕粤迢迢万馀里，塞鸿听尽思依依。杨柳霏霏锁绿阴，蓟城春尽落花深。琴尊羡尔能云卧，书剑怜予尚陆沈。万里河山游子梦，中原涕泪故人心。别来握手知应早，预想秋期在竹林。
送乡友南还·其一
作者：李英
朝代：明
体裁：七言律诗

翩翩旌旆去如飞，独立河梁对落晖。皂帽不堪为客久，青门频送故人归。看云经岁乡书绝，临水伤春乐事稀。燕粤迢迢万馀里，塞鸿听尽思依依。
送乡友南还·其二
作者：李英
朝代：明
体裁：七言律诗

杨柳霏霏锁绿阴，蓟城春尽落花深。琴尊羡尔能云卧，书剑怜予尚陆沈。万里河山游子梦，中原涕泪故人心。别来握手知应早，预想秋期在竹林。
送何少积还秦中
作者：李英
朝代：明

秋草正萋萋，秋云逐马蹄。乡心频对酒，驿舍但闻鸡。路隔千山远，云浮万树低。题诗相忆处，回首玉门西。
送余沈二春元赴进士举
作者：李英
朝代：明

四明才子最风流，双璧开函万里秋。落日悲歌辞易水，青春献赋上瀛洲。云浮五色听胪唱，花簇千门策马游。正反圣朝新气象，追趋东观侍宸旒。
送傅应秋南归
作者：李英
朝代：明

送尔还家我独留，暂时尊酒共登楼。舟行南国三江暮，帆挂西风万里秋。岁序飘零怜越鸟，天涯去住惜吴钩。可堪相见仍相别，水远山长寄我愁。
送友人南还
作者：李英
朝代：明

登楼万里望乡关，倦翼江南不可攀。易水寒波飘木叶，楚天秋色满河山。城边征雁千群起，驿外归人一骑还。独客此心君不见，风尘何以慰愁颜。
送姚子才还金陵
作者：李英
朝代：明

匹马出皇州，燕歌不可留。相携怜楚璧，赠别惜吴钩。旅食三秋梦，乡书万里愁。看君冲雪去，独自下西楼。
送客之江南
作者：李英
朝代：明

江南千里道，君去驿途劳。山遥关树暗，云尽楚天高。秋风吹客骑，朔雪满征袍。自怜经岁月，何处望亭皋。
送庞景元南还
作者：李英
朝代：明

九陌晴明积雪光，邮亭南望路偏长。谩将书札投征骑，愁把梅花忆故乡。燕甸浮云垂碣石，楚天归雁度衡阳。那堪芳草三春别，握手何时慰断肠。
送张汝成归省 其一 三首
作者：李英
朝代：明
体裁：七言绝句

边城雪后岁将残，张翰思归不可攀。此去驿楼今夜月，相思空望太行山。
送张汝成归省 其三 三首
作者：李英
朝代：明
体裁：七言绝句

题诗吟眺白云间，昔日缁尘憔悴颜。上苑莺声期尔赋，乘春须早入燕关。
送张汝成归省 其二 三首
作者：李英
朝代：明
体裁：七言绝句

东归羡尔去承颜，送别长亭忍独还。到日故园多乐事，应怜王粲滞江关。
送张汝成归省·三首
作者：李英
朝代：明

边城雪后岁将残，张翰思归不可攀。此去驿楼今夜月，相思空望太行山。东归羡尔去承颜，送别长亭忍独还。到日故园多乐事，应怜王粲滞江关。题诗吟眺白云间，昔日缁尘憔悴颜。上苑莺声期尔赋，乘春须早入燕关。
送李上舍南归
作者：李英
朝代：明

少年游上国，名冠鲁诸生。惜此三春别，飘然万里行。承欢怀綵服，奏赋望金茎。岁晚吾将去，山田欲课耕。
送李上舍谒选入京
作者：李英
朝代：明

翩翩公子谒金门，元是忠贞太仆孙。自昔西京功业盛，赤心知尔报君恩。
送欧四公子例入仪部并从乃兄北上礼闱
作者：李英
朝代：明

少年游上国，名冠部儒绅。惜此三冬别，依然万里人。天涯同大被，终古见情亲。总是班行侣，明时献纳臣。
送欧春元入京赴进士举
作者：李英
朝代：明

平阳叶叶擅名流，白璧黄金万里酬。雄剑龙吟过易水，青霄鸾翼发灵洲。殿前五色听胪唱，花下千门策马游。边海穷荒疲困久，为疏时务奏宸旒。
送毕国美之吉州
作者：李英
朝代：明

章江秋色早，君去意如何。二水青螺出，千山紫气多。登楼窥竹月，把酒听渔歌。远客题书尺，还能念薜萝。
送潘上人舍子朋南归
作者：李英
朝代：明

卧病难为别，君今问寝还。秋风吹潞渚，几日过秦关。照乘沧池月，藏书白鹤山。重闱方健饭，须早入朝班。
送潘光禄子朋使汴还朝
作者：李英
朝代：明

仙郎封事奏彤闱，策马关门去似飞。不但前驱趋负弩，还朝侍从有光辉。
送王体仁之豫章
作者：李英
朝代：明

上林春似海，君去莫能留。御柳千丝密，黄鹂百啭愁。山青回夕照，云白度江流。到日燕鸿过，题书及蓟州。
送王运使赴长芦
作者：李英
朝代：明

冠盖萧骅骝，仙郎赋远游。玉珂辞帝里，朱戟过沧洲。海色千门曙，春烟万树浮。早成盐铁论，国计借良筹。
送王鸿胪归养
作者：李英
朝代：明

诏许潘郎去，秋风昼锦归。枫江辞魏阙，菽水奉慈闱。采秀太湖石，栖霞白板扉。长安西笑日，莫遣滞渔矶。
送盛泰甫还无锡
作者：李英
朝代：明

浪迹大江湖，长安旧酒徒。散金交态尽，抱剑客情孤。张翰思归切，虞翻感滞无。明朝关外骑，飞梦到三吴。
送程上舍虞仲归省新安
作者：李英
朝代：明

春鸿飞欲尽，何处望新安。送尔扬鞭去，还家戏綵欢。山霞裁作佩，陂竹选成竿。吾亦将归客，沧洲老鹖冠。
送程太学无过归省新安二首
作者：李英
朝代：明

谈经名冠鲁诸生，侠气翩翩宝剑横。何事今朝成去住，五陵芳草不胜情。承颜归去意如何，白岳黄山隐薜萝。此日江淹犹赋别，太行城上夕阳多。
送程太学无过归省新安二首·其一
作者：李英
朝代：明

谈经名冠鲁诸生，侠气翩翩宝剑横。何事今朝成去住，五陵芳草不胜情。
送程太学无过归省新安二首·其二
作者：李英
朝代：明

承颜归去意如何，白岳黄山隐薜萝。此日江淹犹赋别，太行城上夕阳多。
送罗汝绩南还
作者：李英
朝代：明

把袂离杯惜共传，君家白发最堪怜。漫游湖海三千里，旅食风霜二十年。明月心期沧浦上，白云家在粤江边。凄凄又向维扬别，落木寒波送客船。
送罗范阳山人游嵩山
作者：李英
朝代：明

长安送客处，把袂思悠哉。马首燕云尽，关前岳色开。飞鸿过大泽，积雪满平台。尔采三花树，何由远寄来。
送胡子南还
作者：李英
朝代：明

江南春尽杏花残，送客长亭欲别难。握手分岐君万里，帝城明月共谁看。
送苍云上人还金陵
作者：李英
朝代：明

沧波秋色远，一苇渡江东。别路风沙外，还山幻住中。碧云诗欲拟，苍雪笔偏工。去矣成千里，椷书寄塞鸿。
送蒙于湛之繁昌
作者：李英
朝代：明

匹马萧萧度汉关，孤城独眺谢公山。蓟门秋色期君赋，客路风烟早策还。
送蒙士贤游泰山三首
作者：李英
朝代：明

病里忆行踪，征车不可从。知君回首处，天上二茅龙。日观闻山钟，风烟几万重。飞倦如可觅，真蹑白云踪。尔去归何日，烟霞意气同。为余谈胜事，秋色万山中。
送蒙士贤游泰山三首·其一
作者：李英
朝代：明

病里忆行踪，征车不可从。知君回首处，天上二茅龙。
送蒙士贤游泰山三首·其三
作者：李英
朝代：明

尔去归何日，烟霞意气同。为余谈胜事，秋色万山中。
送蒙士贤游泰山三首·其二
作者：李英
朝代：明

日观闻山钟，风烟几万重。飞倦如可觅，真蹑白云踪。
送邵太学使江南因归省觐
作者：李英
朝代：明

一轺南去日，衔命出西京。山驿占星候，江帆带月行。閒居潘赋乐，奉使陆装轻。綵服来须早，金门待长卿。
送邹子南还二首
作者：李英
朝代：明

燕山晴色照千门，朔塞春鸿度禁垣。此际送君江上路，翻教芳草怨王孙。郊门饯别一尊残，万里春山马上看。忆尔音书两行泪，莫因归雁寄长安。
送邹子南还二首·其一
作者：李英
朝代：明

燕山晴色照千门，朔塞春鸿度禁垣。此际送君江上路，翻教芳草怨王孙。
送邹子南还二首·其二
作者：李英
朝代：明

郊门饯别一尊残，万里春山马上看。忆尔音书两行泪，莫因归雁寄长安。
送陆山人华甫还吴中
作者：李英
朝代：明

抱病怜君去，销魂不可言。飘然归茂苑，念我卧祇园。水国莼羹美，秋阴桂树繁。扁舟还有约，江上访柴门。
送陈子之闽中
作者：李英
朝代：明

都门频送别，此别更踌躇。闽海诸天尽，燕山万里馀。莺声情不断，春色意何如。后夜能相忆，殷勤一寄书。
送陈子南还
作者：李英
朝代：明

故人天上别，相送出云间。海树藏官舍，江帆过楚山。远程随雁去，生计伴鸥閒。若到家庭日，封书愿早还。
送陈子问之汴梁
作者：李英
朝代：明

蓟北论交日，相看意气深。驱车千里别，把袂百年心。草色连长道，莺声满上林。怜君睢水去，明月共谁吟。
送静渊上人南还
作者：李英
朝代：明

折柳仍南渡，拈花自北归。紫衣看独往，白社又相违。江练春题句，山垆夜掩扉。思君何处梦，遥傍楚天飞。
送顾别驾暂还姑苏
作者：李英
朝代：明

佐郡承钦命，炎荒有政声。祇因惊岁序，难阻忆鲈情。地僻游偏倦，官清装自轻。东山须早出，国计借长城。
送马邦立南还
作者：李英
朝代：明

一片乡心对落晖，风尘去住两相违。自怜燕市长为客，又向河梁送尔归。
送黄世达还潭城
作者：李英
朝代：明

济南君又去，分手帝城边。东海秦云尽，西山蓟雪连。玉鞍驰驿路，金柳拂江烟。一别成千里，芳春思黯然。
送黎国辉南还
作者：李英
朝代：明

燕市浮沈日，论交独有君。此时一为别，何日复同群。嫩柳已堪折，新莺不可闻。天涯归去好，敢怨路岐分。
送黎悦勤之嘉兴
作者：李英
朝代：明

结束向南州，江城暑气收。山连吴会郡，溪送越来舟。烟柳藏官道，江鸥伴客游。西湖知有赋，应寄蓟门秋。
都下逢孙伯远时有岭南之行赋此为赠
作者：李英
朝代：明

多才怜小阮，不但语惊人。偶作并州客，悲歌易水滨。双钩狂自舞，十日醉为真。别我罗浮去，梅花万树春。
都下逢王宰三黄廷翰
作者：李英
朝代：明

忆昔旴江话别时，天涯此会更何期。梦归沧海青萍在，书寄关河白雁迟。万里浮云聊独望，三秋明月正相思。燕歌喜得欢今夕，摇笔还堪一赋诗。
都下遇邵文学长孺有赠和答一首
作者：李英
朝代：明

傲倪蓟门下，重逢感慨多。奏书君未遇，弹铗我能歌。魏阙频车毂，江乡有薜萝。垆头堪醉否，容易隔山河。
酌别友生
作者：李英
朝代：明

新丰市上少年场，握别垆头忆故乡。莫谓李生贫彻骨，赠君惟有剑如霜。
酬关欧诸君子见访垆头
作者：李英
朝代：明

王谢多佳士，泠然调绝奇。无怀能遣俗，有酒即相知。市隐身何在，盘餐老不疑。独怜生计拙，双鬓白如丝。
酬姑苏张太学见赠
作者：李英
朝代：明

江湖落魄独怜予，铁砚生涯自索居。入洛幸逢张太史，游邛今见马相如。清秋淮海看停辔，旧隐吴门忆著书。良晤不堪仍赋别，白云东望一踌躇。
酬容彦存见访
作者：李英
朝代：明

乘兴谁知是子猷，过存意气忽千秋。边歌雪后空芦管，客计春深尚蒯缑。何事乾坤多感慨，自堪闾里共沈浮。酒泉不似佣书日，莫向班生论拜侯。
酬朱子厚方永叔二公子见寄
作者：李英
朝代：明

公子翩翩气自豪，梅花双使念绨袍。何来乐府传鱼素，并向词林识凤毛。家出南阳连郏鄏，名标北斗起风骚。抠衣一望三千里，嵩少崚嶒月色高。
酬杨茂才见访
作者：李英
朝代：明

上苑春初暖，重逢话故山。佣书君自匿，投袂我将还。马磨频资客，牛车待出关。飞云高绝处，他日忆跻攀。
酬梁文学羲年
作者：李英
朝代：明

日落寒江罢钓回，食贫怀抱若为开。相思黄鹤楼前月，独对丹丘雪里梅。旧业闻君当绝唱，新诗赠我见高才。谁知昨夜灯花焰，尺素劳传使者来。
酬欧文士嘉潜解衣相赠
作者：李英
朝代：明

绿鬓妙才郎，高风古雁行。绨袍怜范叔，交谊见嵇康。别业烟霄外，幽栖水石旁。读书长闭户，结客少年场。
酬陈于见
作者：李英
朝代：明

岭海传经客，酬余招隐篇。侧冠初识面，倒屣一谈玄。寓目春山外，探幽水竹边。丝桐为君奏，明月满江天。
酬陈山人出潜
作者：李英
朝代：明

何来投辖见陈遵，摇笔题诗郢调新。大雪扁舟犹恋别，梅花消息寄江滨。
酬黄山人元光
作者：李英
朝代：明

仙洞桥东寄病身，花溪多忆武陵人。富春曾不辞渔长，中散何如嗜酒真。旅伴烟霞贫乐道，懒依麋鹿好为邻。寸心何以酬知己，慷慨怜余白发新。
酬黄文士元玉伯安
作者：李英
朝代：明

忆昨长安护剑归，关河回首驻斜晖。久从主父持鞭弭，已有公卿誉布衣。月下弹棋尊似海，霜前校猎马如飞。图南竟作渔樵侣，铁笛横吹坐钓矶。
重赴京师留别山中亲友
作者：李英
朝代：明

结束事行役，扁舟欲问津。祇因游侠去，不为住山贫。飘泊凭孤剑，驱驰愧此身。别君多慷慨，相忆白纶巾。
重过虎溪因忆胡氏诸子
作者：李英
朝代：明

远游曾共此栖禅，莲社题诗已十年。旧客重来僧易老，相思残雪满山川。
重阳后一日庭前对菊因寄舍弟
作者：李英
朝代：明

重阳又一日，客子尚天涯。大被连年别，东篱几度花。浮云飞大漠，征雁去长沙。欲寄江南信，何时可到家。
重阳后一日梁怀琮见过
作者：李英
朝代：明

摇落粤江东，苍茫夕照中。黄花开令节，白发怯秋风。万事吾何有，一尊客与同。青山劳极目，高阁送飞鸿。
重阳后一日访苏惟奕书馆黄崇赋携酒榼复登海西台因步惟奕九日韵
作者：李英
朝代：明

幽人把臂海云间，十日重登赋小山。台上且看篱菊绽，酒中那计杖钱悭。扁舟远水仍同泛，白雁联翩顷过关。樵采旧游酬酩酊，夕阳西下蹑云还。
重阳后二日出游善果寺因寄乡友
作者：李英
朝代：明

梵宇何寂阒，西风野客游。青山当落日，黄菊过深秋。把酒会开径，思乡独上楼。怀君心更远，落叶送离愁。
金门瞻望
作者：李英
朝代：明

幽燕直北是皇州，宝殿遥瞻御气浮。五色云中秦树暝，九重天上汉宫秋。霜清象列金门里，日出鸦翻紫阁头。歌颂太平惭草莽，不知何以奏宸旒。
金陵客馆秋日写怀
作者：李英
朝代：明

西风飒飒白云秋，病后飘零感敝裘。一骑乍从燕市下，十年仍作秣陵游。移舟□醉垆头酒，问月频登江上楼。喜得南来家渐近，不堪归梦过罗浮。
金陵旅夜
作者：李英
朝代：明

青山何处可堪留，双屐重来白下游。萧瑟西风吹客鬓，婆娑明月满江楼。玉箫断续秦淮曲，画角凄清汉苑秋。湖海萍踪人又远，尺书谁更问刀头。
金陵春日雨后同盛姚诸君子出游城南诸寺遂登雨花台
作者：李英
朝代：明

梅冈新霁后，犹似雨花年。说法空山顶，斋心绣佛前。江边六代寺，城上五云天。欲赋长干柳，苍茫起夕烟。
长安早秋
作者：李英
朝代：明

清宵玉露下金沟，草色凄凄倦倚楼。鳷鹊云中双阙晓，芙蓉天外万山秋。文园独抱经年病，杜曲谁怜远客愁。此际不堪劳极目，大江南北路悠悠。
长至日偶遇欧隐君于真见邀李英饮垆头之酒
作者：李英
朝代：明

长至逢高士，篇诗饮几瓯。寒梅花照眼，老叟雪蒙头。散步登山屐，频移访戴舟。呼卢村市上，深恋酒为俦。
闰九日同欧黄伦苏十六词客雅集伯舆嘉树园赋得并蒂芙蓉兼赠苏文士廷魁得台字
作者：李英
朝代：明

溪上芙蓉并蒂开，酒人采折赠多才。一群总是高阳客，闰九重登旧社台。兰佩笑谈方外事，菊英满泛掌中杯。半轮新月兼霜白，无数征鸿度岭来。
闰九月八日承茂才元生偕乃兄弟侄诸文士携酒见过因订九日之会
作者：李英
朝代：明

陋巷联綦履，临风一赋诗。群才俱上客，高会即西池。意气看兰玉，盘餐有栗梨。百年同几醉，九日又相期。
闻方长公入粤因承存念赋此寄怀
作者：李英
朝代：明

辞禄荣归老大夫，閒居不但镜为湖。问津乍别东山隐，入粤非贪合浦珠。眼底沧波飘逆旅，匣中宝剑是昆吾。江关紫气劳瞻望，独倚阑干海月孤。
闻陆秀才无从游武夷山赋寄二首
作者：李英
朝代：明

南征闻尔武夷游，药裹琴囊一叶舟。此去曾孙迎太姥，幔亭车马莫淹留。吴钩万里羡雄飞，海内才名自陆机。大隐屏前揽秋色，七闽词赋益光辉。
闻陆秀才无从游武夷山赋寄二首·其一
作者：李英
朝代：明

南征闻尔武夷游，药裹琴囊一叶舟。此去曾孙迎太姥，幔亭车马莫淹留。
闻陆秀才无从游武夷山赋寄二首·其二
作者：李英
朝代：明

吴钩万里羡雄飞，海内才名自陆机。大隐屏前揽秋色，七闽词赋益光辉。
陆山人华甫见过山房二首
作者：李英
朝代：明

迢递梅花国，怜君向此游。征航能一叶，行李祇双钩。白发沧江夕，青山铁笛秋。稚川今度岭，真不负罗浮。汝水分携后，余归又二年。停云劳梦寐，兹夕共周旋。梅萼沾山雪，芝柈引石泉。钓竿吾欲荷，一泛五湖船。
陆山人华甫见过山房二首·其一
作者：李英
朝代：明

迢递梅花国，怜君向此游。征航能一叶，行李祇双钩。白发沧江夕，青山铁笛秋。稚川今度岭，真不负罗浮。
陆山人华甫见过山房二首·其二
作者：李英
朝代：明

汝水分携后，余归又二年。停云劳梦寐，兹夕共周旋。梅萼沾山雪，芝柈引石泉。钓竿吾欲荷，一泛五湖船。